Қамоқдаги битиклар: Мамадали Маҳмудов. "Оқ гул" - иккинчи қисм - BBC Uzbek - O'zbekiston\nСўнгги янгиланиш 3 ноябр 2013 - 21:56 GMT\nМарварид каби Оқгул ҳам илк бор уни: Чингизхон – деб тилга олди. Чингизхон!.. Буни ва беғубор мақтовни Оқгулнинг оғзидан эшитиш Бек учун чинакам бахт. У ўз этига сиғмай севинди: Чингизхон!.. Ундан буни эшитиш қанчалар завқли!\nОдатда Оқгулни ўқувчилар, ҳатто уни кўролмовчи қизлар ҳам эшитишни истардилар. Унинг сўзларидан ўзларича маъно ахтарардилар, таъсирланардилар. У ким билан мулоқотда бўлса ҳам, ўзига ишонтирар ва сеҳрлаб оларди. Менимча, унга бу фазилат Тангри томонидан берилганди. Ҳозир Бектемир Оқгулни инкор этишга ожиз қолди. Қизилчадек қизарди. Аммо: мени ишим дейишдан ўзини тийди.\nМен: Оқгулда бир илоҳий куч бордай, – дедим ичимда, – уни таниган киши бежиз: Ўзгача қиз... деб айтмайди. Менимча, ҳаёт Оқгулга ўхшаш инсонлар билан гўзал. Улар қаторига Бекни ҳам қўшгим келади...\nЯна талай мисол, масалалар ечдик. Ечдик дейишим тўғри бўлмас. Ўзи аслида ҳамма мисол, масалаларни бизга Оқгул ечиб, тушунтириб берди. Содда, осон йўллар билан.\nУ мақсадсиз ҳаётни пуч ёнғоққа бенгзарди. Уни ёлонсув*дан айромас дерди. Айрим онларда ўзига – ўзи савол ҳам бериб қоларди:\n – Миллиардлар мақсад билан яшайдиларми? Ё қоринлари учунми? Оқгул бунга бир аниқ жавоб тополмасди. Қошларини чимириб қўярди.\n – Менинг мақсадим бор... – дерди ичида, – шунинг учун ҳам мен бу ҳаётни ардоқлайман. Бўлмаса, у менга : ёлонсув...\nАгарчи мен уни метин иродали, ақлли қизлигига шубҳа қилмасам ҳам, ўзига ишонч деган нарса, яъни қудратда тенгсиз нарса ундан юз ўгираётганини илғагандек бўлдим. Ёхуд менга шундай туюлдими? Билмадим.\n – Омонгулга умр бер, Яратган Эгам!\n – Омонгулни ўз паноҳингда асрагин, Тангрим! Агар иложи бўлмаса, унинг ўрнига менинг жонимни ол! Сендан ўтиниб сўрайман, Яратган Эгам, Омонгулга бериладиган жаъзони менга бер!\n – Ҳар ким ўзидан ўтганини ўзи билади, – кўнглимдан кечирдим мен, – унинг бутун дарди ичида. Бундайда, бу қиз ўзини – ўзи еб қўяди. Унга руҳий мадад лозим. Шунга мен ўзимча қизларга далда бердим:\n – Қўнғироқлашиб турсалар керак.\n – Ўзи бу масала пишган... Ҳар нарсанинг вақт – соати бор...\n – Бу телефон гапимас – деганда у ҳақ эди.\nМева тугмас ўрис оғочлари ўсиб ётган Маданият уйи ёнидан ўтарканмиз, бизга кимдир тагдор гап отди:\nБошимизни кўтариб, товуш келган ёққа қарадик. Ва Маданият уйи мудири Бердибек аканинг қорачадан келган сепкилли юзини кўрдик.\n– Айб ўзингизда, – дедим мен босиқ овозда, – биз жимгина уйимизга кетаётгандик, сиз ҳеч нарсадан – ҳеч нарса йўқ, йўлимизни тўсдингиз, тилингизга эрк бердингиз: Бизни маҳалламиз... деб айирмачилик қилдингиз. Тўғрими?\n– Мен доим ҳақ томонда тураман, – уни таҳликага солиш ва бизни сотмаслик учун атайлаб гапимга сиёсий тус беришда давом этдим. – Нима, сизнинг маҳаллангиз СССРдан айроми? Таъқиқ қўясиз. Ёки Коммунистга шундай ҳуқуқ берилганми? Гитлер ҳам бундай қилмасди. Исталган ерда гаплашамиз. Ҳатто Москвада ҳам. Устингиздан Правдага ёзаман. БМТга ҳам. Шунга мажбур этаяпсиз. Бундай ҳолда сизга ишонган тоғларингиз ҳам кўрмак бермайди. Беролмайди ҳам.\nБерди ака ўз ишига жон – тани билан ёпишиб олган киши эди. Ишидан айрилишдан кўра, жонидан айрилишни авфзал кўрарди. Сўзларимга ишонди. Мен бир нимага аҳд қилсам, уни оҳирига етказардим ҳам. У ҳар нарсага қизиқувчан, кузатувчан, пишиқ одам сифатида менинг бу одатимни билган бўлиши ҳам мумкин. Қолаверса, Париж коммунаси* газетасида чоп этилган мақола, ҳикояларини ҳам ўқиб борган. Бу ҳақда унинг ўзи менга айтган эди.\n – Бир ҳамлада ямламай ютаман!.. деганди... Бунинг акси бўлиб чиқди. У ичидан зил кетди.\n* Париж комуннаси – Фориш тумани газетаси.\n – Жуда манмани болалар экан. Юзинг – кўзинг дейишмайди. Тарбиясиз!.. Мана буниси катта кишидек гап суқади. Ундан ҳар нарсани кутса бўлади. Ёзиши ҳам мумкин. Иккови ҳам бир гўр. Ҳеч балодан қайтмайди. Уларга бошқача йўл билан сабоқ бериш керак!..\nУни ҳам ишга солибди – да... деб ўйладим.\n– Ишонган тоғларингиз... дейсан...\nИкки от тепишса, ўртада эшак ўлади...\n– Сенгамас Эврилга ақл ўргатиш. Унинг ўзида ақл ғиж – ғиж. Бизмас, сен муштдек болалар билан ўчакишяпсан. Сенинг ёшингга шу ярашадими? Кейин гаплашаман... дейсан. Кимга ишонаяпсан? Ўз калланг билан иш тут! Эркак бўлсанг пайсалга солма, ҳозир гаплаш, бирга – бир чиқ!..\nМаданият уйидан хиёл узоқлашганимиздан кейин Бектемирга уқтирдим:\nБектемир бир сўз дейиш учун оғзини хиёл очди, бироқ демади. Мен унинг мўғулникига бенгзаброқ кетгувчи кўзидан норозилик ифодасини ўқидим. Ичимда: Бу бола қутурган итлар билан ўйнашяпти... деб оғриндим, – бунга йўл қўймайман!\nХудди шу вақтда Бектемир қалқади. Ҳеч кимга сездирмаслик учун биринчи шахта билан тепа оралиғидан ўтгувчи хилват сўқмоқ сари юради. Бу тор, кимсасиз сўқмоқ Олтинтош омборини қиялаб ўтар ва Оқгуллар маҳалласига элтарди.\nУчқулоч теран уйқуда. Бектемирнинг ёнида зангламас темирдан ўзи ясаган (отасининг устахонасида) кумуш сопли пичоқ. Олтинтош омбори биқинида, Хонбандига элтувчи йўлга яқин ерда, кутулмаганда, унинг қаршисидан икки ўрис, бир ўзбек чиқди. Йигитлар йигирма уч – йигирма беш ёшларда эдилар. Бек юлдузлар ёғдусида уларнинг билакларидаги ёзувларни ўқиди:\nШу он узоқдан, шимол томондан машина чироқлари кўринди. Патрульлар бир – бирларига аланг – жаланг қарашди. Бекнинг кўнглида хавотир уйғонди:\n – Булар сохта патруллар...\n – Отолмайди, – деди ичида, – отадиган одам айтиб ўтирмайди.\nҲозир кон бошлиғининг ўз хизмат машинаси: вильсда жиноят устига келиб қолишини одам боласи тасодиф деб билади. Аслида шундайми? Йўқ. Бу ҳам Тангри иши...\nТасодиф..., Ҳалокат..., Фалокат..., Тўсатдан... Одамзод юзлаб атамалар ўйлаб топган. Бироқ буларнинг барчаси Тангри таолонинг қонуниятлари асосида юзага келади. Унинг измисиз оламда ҳеч нарса содир бўлмайди.\nШу сабабли, ҳа, айни шу сабабли Тангри Соколни Тасодиф ниқоби остида Бектемирга ёрдамга юборган. Буни Сокол сезганми? Йўқ. Сезишга қодир эмас, мутлақо қодир эмас.\n – Ўтган киши қайтмайди. Сира қайтмайди. Сира-сира... Йўқ, қайтади. Йўқ қайтмайди. Қайтади... Қайтмайди...\n – Шаккок! – деб сўкади. – Сен Оллоҳга шак келтираяпсан! Яна Қуръонга, бутун илоҳий китобларга!..\n – Кимсан? – дейман бўғилиб.\n – Мен ўлим фариштаси*ман – дейди у.\n – Ер яралгандан бери қайтган одамни ҳеч ким кўрмаган. У борса келмас йўл...\n – Тавба қилдим – деб айт.\n – Мен ўз кўзимга ишонаман, ўз ақлимга ишонаман, мутлақ аниқ далил – асосларга ишонаман.\n – Оллоҳга – чи?\n – Тангри ҳақ. Бошқалари тўқима..!\n – Оллоҳ сўзига ишонмайсанми?\n – Олам яралгандан бери унинг сўзини ҳеч ким эшитмаган. Ўзини ҳам ҳеч ким кўрмаган.\n – Янглишма, бола. Таврот, Забур, Инжил, Қуръон, яна кўплаб китобларни Оллоҳ туширган. Улардаги ҳар бир калима Уники. Сен қайта тирилмайди деб иддао қилаяпсан. Бу улуғ гуноҳ. Мана, Олло Таоло нима дейди, эшит:\nКофирлар қайта тирилмаймиз деб, гумон қиладилар. Эй Муҳаммад, айтинг, Роббимга қасамки, албатта қайта тирилтирилурсизлар. ( Сув билан ўсимликлар тирилганидек). (Тағобун – 7).\n – Қачон қайта тирилади?\n – Қиёмат Қойимдан сўнг.\n – Қачон Қиёмат Қойим бўлади?\n – Бу ёлғиз Тангрига аён. Аммо, сен қиёмат ҳақидаги ушбу оятни эслаб қолгин:\n Бас, қачонки юлдузлар сўндирилиб, осмон ёрилгач, тоғлар (қум каби) сочилгач ( Қиёмат Қойим бўлур). (Мурсалат – 8 – 11).\n – Юлдузлар сўндирилиб, осмон ёрилгач, тоғлар қум каби сочилгач Қиёмат Қойим бўлур.\n – Бундоқ ҳолда еру кўкда ҳаёт тугайди – ку – дейман.\n – Тугайди, – дейди ўлим фариштаси, – аммо сўнг етти қат осмоннинг ўзга бир ерида ҳаёт бошланади. Бунинг қаердалигини Оллоҳдан бошқа билмайди.\n – Шундан кейин ҳамма ўлганлар тириладиларми?\n – Ҳа.\n – Миллион – миллион йиллар ўнжа ўлганлар ҳамми?\n – Ўғузхон, Билга Ҳоқон, Темурхон боболарим ҳам тириладилар – да.\n – Энди ҳақни англаётгандайсан, бола. – у мени бўғишдан тўхтади.\n – Ў! Бу қандоқ мўъжиза!! Мисли кўрилмаган мўъжиза!!!\n Эй Муҳаммад, айтинг,\n – Сен менинг жонимни олгани келдингми?\n – Ерда қиладиган ишларинг бор...\n – Адашма!..\n – Нега ўлим фариштаси менинг тушимга кирди? Нега? Ё ўлимим яқинми? Йўқ. У буни инкор этди. Мени ерда қиладиган ишларим бор эмиш. Қандоқ ишлар? Бунга жавоб изладим. Топмадим. Балки, кейин топарман.\n – Адашма!... – деди. – Нимадан адашмай? Мен ҳар қандоқ ҳолда ҳам ўз Элимни Эркка етакловчи йўлдан бораман. Буни:  Ҳақ йўл деб биламан. Яшашдан туб мақсадим ҳам шу. Балки, Ўлим фариштаси ҳам шуни қўзда тутгандир? Яна диний туйғуларни ҳам...\n – Ўлганимиздан кейин бу дунёга сира қайтиб келмаймиз – а, Эврил? Сира – сира... сира – сира... сира – сира...\nНеъмат деган қорачадан келган, озғин, кўркам духтур* (мед. брат) узоқроқ уруғимиз бўлади. У ўз ишини врачлар даражасда пухта билади, бироқ менга ёқмайди. Одам билан оғзини сунъий тарзда йириб, иршайиб, олифтанома гаплашади. Боғдон лаҳжасини (ўғузча) бузиб, адабий тилда сўзлашга уринади. Бундан менинг энсам қотади. Мен ичимда:  – Кошки эпласа... – деб пичинг қиламан.\n – Одам боласи одамзотни бошқариш учун қонун – қоидалар кашф қилган. Қонун – қоидалар дегани: буғов, жилов, тушов, қурол...дегани. Қурол бўлганда ҳам, энг дахшатли, энг қудратли қурол. Агар бу Сталин*дек ёвуз каснинг қўлига тушса, унинг оқибати олдида зилзила, ўлат, тўфонлар ҳам ҳолва бўлиб қолади. Худбин, қўрқоқ, тахтпараст йиртқич ўз жонини, тахтини сақлаб қолиш учун ҳар қандок қирғин, ёвузликдан қайтмайди. Бироқ қанча аянчли бўлмасин, бусиз одамзотни бошқариш қийин. Ҳатто мумкин эмас. Мен буни ўзим истамаган ҳолда одам боласининг буюк кашфиёти деб биламан.\nМенимча, инсон қонундан олдин уй, эшик, дарча, илгич, қулф – калитни; сўнг тўсиқ (панжара), девор, қопи (дарвоза)ни; сўнг зиндон, қамоқхоналарни ихтиро қилган. Булар яшаш, сақланиш, сақлаш воситалари, бунга одамни ҳаётнинг ўзи мажбур этган.\n– Гапириш усулимиш... Сенгамас бировнинг устидан кулиш... Олдин ўзингни бил, мақтанчоқ. Жўна!\nМенинг юрагим шув этди. Кўнглимдан:  – Ўзига нисбатан менинг муносабатимни биларкан – да – деган гап кечди. Бироқ сир бермай, сўрадим:\n– Нафас оляпти. Ўлмайди. Айб ўзида. Саёқ юрган, таёқ ейди. Тун ярмида ит дайдиб, санқиб юради. Аҳмоқ бола! Кон бошлиғи ёрдам бермаганда, ўлиб кетарди.\nНеъматдан ёруғлик чиқмаслигини сездим. Руҳсиз ҳолда ташқарига чиқди. Шунда миямга: Одам боласи хастахона билан бирга дераза ҳам кашф қилган деган фикр урилди. Яширинча очиқ ойна олдига бордим.\n – Қизларни алдашга тилим бормайди – демоқчи бўлдим. Лекин Бекни бу аҳволда ранжитгим келмади.\nЎзинг чигирткадай бўлсанг ҳам, катта кишилардай гапирасан.\n – Ҳамиша ўзингни-ўзинг тергаб юр, тузатиб юр.\n – Сенгамас бировнинг устидан кулиш... Олдин ўзингни бил...\n – Неъматнинг аччиқ гапи сенга сабоқ бўлғай.\n – Тилнинг тизгини йўқ, – деб ўйладим мен ўзимча, – асов отни бошқариш қийин бўлганидек, баъзан ақл тилни идора қилолмай қолади.\n – Ҳар бир сўзни ўйлаб сўзла, гапнинг ҳам оёғи бор...\n – Агар Оқгул ичидаги дардни ташига чиқармаганда, – дедим ўзимга – ўзим, – ҳозир бундай мудҳиш кунларга қолиб ўтирмасди.\nМенимча, бу узун йиллардан кейин... айтиладиган дард эди. Узун – узун йиллардан кейин... Куч – қувватга тўлгандан кейин... Очунга танилгандан кейин...\nОқгул Совет сиёсати билан улуғ оғага қарши бир сўз дедими? Йўқ. Ҳамма қўрқанидан ёлғон сўзлаётганда, у тарихий ҳақиқатни айтди. Мавжуд ҳақни айтди. Бу эса тузумга ёқмади. Энг асосийси:\nСимёғочга осилган митти чироқнинг хира ёғдусида Бек Отелло*га ўхшайди. Ёш, қоп – қора Отеллога. Тавба!.. – дейман, – Тавба!..\nОққуш Бекнинг шундай кўз олдидан учиб ўтди. Бек буни кўрмади. Мен бундан ажабландим. Бек – Бек! Қара – қара! – деб қичқирдим. Бор овозим билан қичқирдим. Бек эшитмади. Борлиғини кўз – қулоқ қилиб турган Бек эшитмади. Бундан баттар ҳайратландим.\n – Алвидо Эврил, алвидо! деяётгандек эди.\nШунда, шундагина мен уни: Оқгул, – деб ўйладим, – Оққушга айланиб қолган Оқгул!.. Ё, Тангрим – ей! Бу қандоқ бўлди!!.\n – Оққушни ташлаб кет!\n – Оқгул! – дея йиғладим, – Оқгул!..\n – Тангрига шукр, тушум экан! – дедим мен ичимда ва сувни бир симиришда ичдим. – Раҳмат, Она!\n – Нега бундоқ қўрқинчли туш кўрдим? Жуда қўрқинчли! Уни кўп ўйлаганим учунми? Ё Бекнинг туши таъсирими бу, Ишқилиб шундоқ бўлсинда, Яратган Эгам! Оқгулнинг умрини узун қил! Уни ўз паноҳингда асра!\nОддий оқ сочиқда артиниб бўлганимдан сўнг онам менга профессор Мария хонимнинг манзили ва телефон рақамлари ёзилган варақни узатди. Севинганимдан мен:  – Раҳмат Она! – дея уни қучоқлаб, юз –кўзларидан ўпдим. Вужудимни титратаётган туш, гумон, ғамлар тарқаб кетди.\n – Оқгулга келганда, ҳамма нарса тескари:\nБекнинг: дўстларимни... деганда, биринчи галда Оқгулни кўзда тутаётганини уқдим. Ўзим сезмаган ҳолда унга маъноли боқдим. У мендан соғинчга ғарқ кўзларини яширмади. Яширолмади.\n – Боғдонга кетишгандир?.. – деб ўзимча фараз қилдим.\nҚизлар менга:  – Бек қани? – деган маънода савол назари билан қарадилар. Уларга ёлғон сўзлолмадим. Икковининг ҳам руҳи тушиб кетди.\n – Нега айтдим – а, нега?! – дея ўзимдан ўзим ғижиндим.\n – Нега бирдан таслим бўлаяпти? – Мен ўз – ўзимни саволга тутдим. – Нега? Таслим бўлиш бу иродали қиз табиатига ёт эди.\nЭнди:  – Мен учун бирон ёруғ йўл қолмади – деб ўйлаётгандир? Балки, шундай ечимга келгандир ҳам. Ўта тушкун, ўта мунгли у гаплар шунинг мевасимасми? Шунга унинг ёш қалби денгиздан – да чуқур қайғу, изтиробларга дош беролмагандир? Беролмаётгандир?..\nОқгул кеча–ю–кундуз ўйлай – ўйлай, қутилиш йўлини топмай. ўзини – ўзи еди: унинг қуруқ суякларигина қолди.\nРасм дафтари ва қаламнинг шитир – шитиридан хаёлим қочди. Оқгул тухумсимон шаклида ўн битта айлана чизди. Уларнинг қоқ ўртасига Қуёшни ўрнатди. Айлана чизиқларга эса Меркурий*, Венера*, Ер*, Марс*, Юпитер*, Сатурн*, Уран*, Нептун*, Плутон*ларни жойлаштирди.\nБу жавобдан:  – Эси оғиб қолдими?.. деган сўз бошимга тўқмоқдек урилди. Бундан ич – этим жимирлаб кетди.\n – Агар чиндан ҳам олтмиш бир ярим ёшга кирса, – дедим ўзимга – ўзим, – буни олқишлаш керак. Лекин... Лекин... бу ерда бир сир бордай... Ё уни томи кетаяпти? Томи?..\n– Ўзга Қуёш Тизими?.. Ўзга Ер?.. – Ҳайрон бўлдим мен ва кўнглимдан ихтиёрсиз бир тарзда ушбу сўзлар ўтди:  – Оқгулнинг ҳуши ўзидамас. Ишқилиб уни Тангри асрасин!\nЎз кучингга ишомасанг, жангга кирма, йўқса, ҳалокатга учрайсан, деб бежиз айтмаган.\n – Илоҳий китоблар*даги битикларни ривоят деб бўлмайди, азизим. Қуръонда ҳам бу тўғрида оят бор:\nЁқуб (А.С.)га ўғли Юсуф деди:\nМенга (тушумда) Қуёш, Ой ҳамда ўн битта юлдузнинг сажда қилиб тургани кўрсатилди*.\nОқгул:  – Агар мен ораларингизда бўлмасам... – дейишга оғиз жуфтлади. Бироқ бизни аяб фикридан қайтди. Ва пича сукутдан сўнг деди: – Агар мен шу таътилда сизлардан узоқларда бўлсам, масалан: Мария хонимникига кетсам, Оқ туғ Кенгашини сен бошқарасан, Эврил.\nУнинг кўзларига яна қайғули, аламли ёшлар қалқиди. Шунга қарамай, овозида шиддат, ишонч, ҳукмфармога ўхшаш бир нималар мавжуд эди. Мен Оқгулга бу хислатларни Тангри берган деб айтишга журъат этаман. Улғайса, Етакчи... бўлади – деб ўйлардим. Бек, Марварид, бошқалар ҳам шундай фикрда эдилар. У доимий равишда биздан бир қадамча олдинда юрарди.\nОқгул қачон бу ечимга келди? Қора ниқобли ўғрилар воқеасидан кейинми? Ёхуд Бектемир фожеаси боисми? Ёки доимий босим туфайлими? Адашмасам: ҳаммаси сабабли... Ҳаммаси сабаблию, аммо Бек воқеаси унинг иккиланишига узил – кесил чек қўйди.\n – Улгурармиканман?!.. деган савол даҳшат билан ич – этини емира бошлади.\n – Кечикиб қолмаса бўлгани!..\n – Ишқилиб Тангри қўлласин!..\n– Сизлардан ҳеч ажрагим келмайди, Эврил, – Оқгул кўз ёшларини шафтоли гулли қўлрўмолчаси билан артди. Сўнг бир нима эсига тушдими, қалқди, уйига кириб Сўна романини олиб чиқди. Марварид билан мен таажжубландик. Оқгул ҳар ёққа кўз югуртирди. Тинч. У титроқ бармоқлари билан китоб орасидан бир варақ олиб, менга узатди:\nШу сабабли уни ўқиётганим: Сўнанинг орасига қўйгандим. Бўлмаса, бу ноёб Ёзувдан ҳам айрилиб қолардим.\n– Эссиз!.. Ярамас вакил!..\n– Тузум дегин! – Марварид мени тузатди. – Вакил бир қўғирчоқ – Роботда.\nГуржининг ўз ёзуви бор. Мўғулнинг ўз ёзуви бор. Ҳатто арманининг ҳам. Нимага бизники йўқ? Ёвуз араб босқинчилари бизнинг Ёзувларимизни ёқиб юборишган. Ҳамма – ҳамма китобларимизни ҳам, не муқаддас нарсамиз бўлса, ҳамма – ҳаммасини. Орадан минг йил кечиб, Ўрис шовинистлари ҳам айни шу усулни қўллашди. Бизнинг Туркий сўз қурилишимизга арабчаси ҳам, кирилчаси ҳам мос келмайди. Биз ЎЗ ЁЗУВИМИЗНИ тиклашимиз лозим. Хор – зор бўлиб ётган ЎЗ Ёзувимизни, бизни асрлар бўйи кутиб ётган ЎЗ ЁЗУВИмизни!..\n– Кўргулик! – деб такрорлади Оқгул, – не қисмат бу, билмадим! – У ўйланиб қолди ва сўнг деди: – Бу буюк хатони тузатишимиз мумкин... Ҳозирча биз бу Алифбони тугал ўрганайлик. Хотирамизда сақлайлик. Хотирамиз Қулфини ҳеч ким очолмайди.\n – Ўзида юксак маданият намунасини акс эттирган Лотин Ёзуви билан Инглиз тилини ўрганиш лозим. Ҳатто Америкадек Давлат ҳам Лотин Ёзувида. Ва ҳам инглиз тилида сўзлайди. У жаҳон тили. У билан дунё эшиклари очилади.\n – Яҳудий хоним биз билмайдиган нарсаларни билади. Бу билан бизнинг мудроқ кўзимизни очишга уринади. Тузум: Қора – деганни у: Оқ – дейди. Тузум: Оқ – деганни у: қора – дейди. Туб ҳақнинг илдизини очади. Бу билан бизни ЎЗЛИК – деган ҳақ курашга даъват этади; зимдан тайёрлайди. Ўзимча ҳис этаман: бу кураш оғир, қонли, узоқ давом этадиган кураш. Бу курашда Оқгул, Бек, Марваридлар билан бирга мен ёнма – ён туриб курашаман. Бизнинг умримиз шу билан мазмунли ҳам гўзал бўлади. Фитратларники каби...\nМария хоним минглаб ўзбеклар қилмаган, қилолмаган ишларни қилаяпти. Юракдан. Холис. Миллати, дини бошқа бу хотин нима учун бизга жон куйдираяпти? Кўнглимдагини айтсам: Дунёда оз бўлса ҳам Мария хонимдай одамлар бор. Уларни Ҳақиқат курашчилари десам тўғри бўлар. Улар бутун инсониятни ўйлаб иш кўрадилар. Ҳа, у хотинда одамзотда камдан – кам учрайдиган шундай хислат, шундай туйғу бор. Мен бунга ишонаман. Қани биздан ҳам шундай буюк кишилар чиқса!\n– Етти ухлаб тушимизга кирмайдиган гаплар, – Марвариднинг овозидан ўйим бошимдан учди, – биз кўлмакни: кўл, тепани тоғ – деб юрган эканмиз.\n– Эврил, шу тобда сенинг бошингдан не кечганини юзингдан ўқидим. Худди бир ёзувни ўқигандай ўқидим. Марвариднинг кўзида ҳам шундай ифода ёлқинланиб турди. Менимча, профессор Мария хонимнинг таъсири атом таъсиридан кучлидай. Агар гапим ўринли бўлса: Одамнинг одамга таъсиридан буюкроқ таъсир, буюкроқ куч йўқ, буюкроқ Қонун ҳам йўқ. Дунё барча қонунлардан кўра ҳам, Одамни одамга таъсири Қонундан кўпроқ юксалиб боради.\n – Бу сўнгги хайрлашув бўлса-чи?!. – деган савол яшин янглиғ урилди. Мен умримда илк даъфа кўкрагимни чангаллаб қолдим. Сўқоқ четидаги қора тошга беҳол ўтирдим. Юрагим игнадек санчмоқда эди...\nБу гап менга юрагимга санчилган игнадек таъсир этди: Бошим айланди, кўз олдим қоронғулашди. Бироқ йиқилмадим. Ирода билан ўзимни тутдим. Директор хонимнинг (менга нисбатан) кин, оғудан холи, билъакс меҳрли кўзларига:  – Нима сабабдан?.. деган маънода боқишга ўзимда куч топдим.\n– Бу ҳам туҳмат! – Мен унга ўйлаб – нетиб ўтирмай жавоб қайтардим. Бироқ шу он: Овозимизни ёзиб олган бўлса – чи? деган савол миямни пармалаб ўтди. Юрагим санча бошлади. Аммо шу зумнинг ўзида ғойибдан мадад саси ҳам келди: Ёзиб олмаган ... Ўзимни дарҳол қўлга олдим. Лекин, энди, ичимда икки Эврил* бир – бири билан тортишишга тушди:\n – Ёзиб олган!\n – Ёзиб олмаган!...\n – Оқгул ўзини осиб қўйибди!..\n – Дунёга сиғмади!..\n – Ҳур кетди!..\n – Тунги соат уч – тўртларда уни ўз хонасида бўғиб ўлдиришган. Сўнг олмаларига осиб кетишган...\n – Бундоқ қиз юз йилда бир туғилади!..\n – Мен мана бу сайёра бўйича олтмиш бир ярим ёшга чиқаман... – дея қуёшга яқин планетани кўрсатганини эсладим. Демак: у ўзини ўлдириб кетишларини билган. Марварид билан мени аяб ёлғон сўзлаган.\nКелажак тунда Оқгул мисли кўрилмаган даҳшатли воқеа юз беришини ва ундан қочиб қутила олмаслигини сезгандир? Бизни қўрқитиб юбормаслик учун Қуёш тизимини ўйлаб топган. Эртага сўнгги имтиҳон деганимизда ҳам, у: Балки?.. деб бежиз айтмаган. Мактабдан ҳайдалишимизни ҳам, туҳматга қолишимизни... ҳам олдиндан кўра билган.\n – Қўрқоқ олдин мушт кўтаради...\n – Ойни этак билан бекитаяпти...\n – Ўзларини – ўзлари очиб қўймоқда...\n* Мулла – Эл уни ГПУнинг қулоғи дерди.. ГПУ дерди. ГПУни одами дерди.\nҚабристондан буюк қайғу билан қайтарканман, ўз – ўзидан Муқанна нидоси деган сўз миямдан кечди. Сўнг ушбу сатрлар юрагимни ёндириб ўтди:\nОнам хастахонага бориб, мактубни Бекка беради. У шундан уч кун ўтгач, қуюқ тунда Ўролда Қозоқистонга қочади. Ва муқаррар ўлимдан қутилиб қолади.\nМарварид билан мен (Совет армиясига кетгунимча) махфий тарзда кўришиб турдик. Оқ туғ Кенгаши ишини давом эттирдик... Оқгул ўгут қилганидек, коса, коса тагида ним коса қабилидаги митти ҳикояларим Париж комуннасида (вақти – вақти билан) босилиб турди.\nБирда, йўлда ўша чийиллоқ овозли вакил билан тўсатдан учрашиб қолдик. Гўё тўсатдан... Аслида... У мендан Бектемирни сўради.\n – Ҳозир у Уфадамиш.\n – Ёлғонни ямламай ютма.\n – Эшитганим шу.\n – Қозоқистонда.\n – Бўлмаса нега сўраяпсиз?\n – Шунчаки қизиқаяпман... Кимдан эшитдинг?\n – Чойхона*да шахмат ўйнаётганимда қулоғимга чалинувди.\n – Эсласанг яхши бўларди.\n – Қандоқ эслайман? У кишиларни кўрмадим ҳам.\n – Тулкилик қилма, бола, эсла!\n – Актёрлик қўлингдан келмаса, қисиб юр, ялоқ!..\nЯшил ўрмонлар... Кўм – кўк ўтлоқлар... Мовий кўллар... Осмондан андоза олган Красивая меча дарёси ва мусиқали ирмоқлар бетакрор гўзал эди.\nМы пидем де трави пахили...\nБу кентда мен бир йил танк командирлигига ўқидим. 54, 56 – танклар кучда эди. Хизматим сўнггида Т – 62 русмли танкга ҳам командирлик қилдим. Экипажимдаги ўғлонлар: Анатолий Евсеев (рус, механик – ҳайдовчи), Леонид Вайсбух (еврей, новодчик – орудия), Хуррам Ҳоқон (турк, зарежаюший)лар билан ўзимни қувноқ, тетик сезардим.\n – Байналминал экипаж... – дерди сирли кулиб ақл – идрокда теран Вайсбух, – аммо, бу тасодифий ҳолмас... – у гапини тугатмай, яна куларди. Мен унинг сирли кулгиси остида сирли кесатиқ ётганини ҳис этардим.\n – Советча... – ҳазилсевар Евсеев сирли тўсма*ни сал кўтарарди. Афтидан тўла кўтаришга унинг юраги бетламасди.\n – Улуғ оға бош... – луқма ташларди турк Ҳоқон.\n – Улуғ оға бош бўлса, бу байналминал бўладими?\n – Бўляпти – ку, Лёня – тишининг оқини кўрсатиб тиржаярди толья.\n – Кам учрайдиган ҳодиса – дерди ва хиёл сукутдан сўнг гапини уларди: – бу чин байналминал... улуғ оғасиз...\n – Қани, энди, Тангри бир карам қилса, – дердим ичимда, – Оқгулга қайта ҳаёт берса, у Марварид, Беклар билан бирга мени кўргани (бу ерга) келишса!..\nО, бундан ортиқ бахт бўлармиди менга! Бироқ, энди, бу тилагим ҳеч замон ушалмайди, ҳеч замон, ҳеч бир замон!..\n – Одам боласи алдайди, – дердим ўзимга – ўзим, – ёки ўзини овутади:\nҲақиқат эгилади, синмайди.\nҚинғир ишнинг қирқ йилда ҳам қийиғи чиқади.\nЁлғоннинг умри қисқа.\nБек Карпарт орти Ҳарбий Округи бўйича Мутлақ чемпион деган ном олди. Биронта ҳам рақибини уч раундга етказмади.\n– Менимча ҳам режанг тўғри, Эврил. Хизматдан кейин олдингга бораман. Оқ туғ ишини ҳам бирга давом эттирамиз. Фақат уни: Оқгул деб ўзгартирган ҳолда.\nУни Случь дарёси ўпиб – ардоқлаб, ювиб – тараб оқаётир.\nМен Оқгул ҳақида қисса ёза бошладим... Уни: Осмон қизи – деб атасаммикан? – дейман ўзимга – ўзим, – ёки: Ўлим ҳалқаси?..\nМен бундан севиндим. Лекин:  Сенга меҳримиз бор... деганини тушунмадим. Яна (ўзидан бошқа) ким бўлиши мумкин? Ким? Сўрашга ботинмадим. У қўлимни сиқди:\n – Ўқишни ёмони йўқ, – дедим ичимда, – шу баҳонада ҳунарли бўламан. Шу баҳонада ўзга шаҳарни кўраман. Бу ўрусия билан дурустроқ танишишимга бир туртки ҳам бўлади. Вайсбухнинг:\n – Ҳамма улкан қурилишлар Россияда... – дегани эсимда, – йўллар, метролар, завод – фабрикалар, шаҳарлар... Яна бошқа муҳим, махфий объектлар... Яна яшин тезлигида ҳарбий салоҳиятни ошириш... Дунёда энг кўп хавфли қуроллар ишлаб чиқариш...\n – Компартия шиори:\nБирлик ниқоби остида ҳамма нарсани ўзиники қилиш...\nЎрта Осиё Россия учун дастурхон, хом – ашё базаси...\n – Ҳеч кимга сездирмай ўқи, Эврил, – деди. – Фақат тез, бу сенга керак бўлади...\nАҚШда ўрис тилида (жуда кам нусхада) босилган бу китоб (Бакавул*)ни етти кунда (Ефремовда) яширинча ўқиб чиқдим. Шунда Оқгулни профессор Мария хонимдан эшитгани – ушбу асар тўғрисида менга айтгани эсимга энди:\n – Демак, – деб ўйладим, – яҳудий хоним Оқгулни китоб мазмун – моҳияти билан ҳам таништирган...\n – Ўрусияда оғир, енгил саноат ривожланган. Тағин турли – туман, сон – саноқсиз институтлар... Буни ўзбек фақат орзу қилиши мумкин.\nПахта деб уйғонади.\nПахта деб нафас олади.\nХотинлар Кукурузник*лар ўлим дорилари*ни сепаётган пахта далаларида туғадилар.\nИшламасалар Пахта душмани тамғаси остида қамаладилар, томорқаларидан, мол – ҳолларидан, уй-жойларидан айриладилар, сургун қилинадилар.\n*Кукурузник – Ан – 2 учоғи.\n*Ўлим дорилари – бутифос.\nМен бу ҳақда Ўлим ҳалқаси қиссамда алоҳида тўхталаман. Бундан Оқгулнинг руҳи ҳам шод бўлади.\nЎз одатимга биноан мен ҳар куни эрта тонгда уйғонаман, ярим соат бадан тарбия билан шуғулланаман, душга тушаман, бир бакал қаҳва ичаман. Сўнг бир соат Ўлим ҳалқаси устида ишлайман. Кейин нонушта қилиб, ўқишга ёнаман...\nВоронежни иккига бўлиб бир дарё оқади. Дон дарёси. Уни биз турклар: Тин дарёси деймиз. Баъзан Тиннинг зангор қирғоқларида танҳо сайр қилишни севаман. Бу менга лаззат бағишлайди!\nМен беихтиёр тўхтадим. Бир зум: Қизга кўмак берайми? деб иккиланиб турдим. Кейин:  – хавфли, – дедим ўзимга – ўзим, – унинг ўнг қўлида пичоқ йилтираяпти. Менинг кўнглимда қўрқув уйғонди. – киши юртида бекафан ўлиб кетмай яна, хавфли!..\nМен сўлга чекиндим. Ва энгашароқ ўнг қўлим билан унинг ўнг жағига мушт туширдим. Буни боксда крюк дейди. У тўнғиздек қулади, пичоғи дарёга учди. Ундан ҳамма нарсани қайтариб олдик ва у қалқишга уринаётганда қочдик.\nМен жавоб бериш ўрнига, Оксананинг қиёфасини эслаб қолиш учунми ёки шунчаки бир қизиқиш истагидами, билмадим, унинг майда, сийрак сепкиллар сочилган юзига, тиниқ қора кўзига, оч қизил дудоғига, калта қирқилган қорамтир сочига, ихчам қад – қовматига (сездирмай) кўз югуртирдим. Агар сезгим алдамаса, у буни ақл кўзи билан илғади. Мен ўзимни ўнғайсиз ҳис этдим ва ичимда:  – зийрак қизга ўхшайди, – дедим, – кўринишидан ҳам тарбия топган, хуш хулқдай.\n – Онамнинг гапини ерда қолдирмайлик – деган маънода менга жилмайиб боқди.\nКейин турли мавзуларда қўнишдик. Айрим ҳолларда тортишдик ҳам. Суҳбатимиз очиқ, самимий кечаётгани учун мен ҳам баъзи – баъзида ўз фикр, мулоҳазаларимни айтиб турдим. Бунда Бонапартнинг ҳам таъсири борлигини ўзимча туйдим.\nМиллатлар, юртлар тўғрисида ҳам фикрлашдик. София хоним ўз шажарасини Исроил* (бани Исроил)*дан бошлаганини, замонларнинг сиқув, силсилаларида аждодлари икки минг йил ўнжа ер юзига сочилиб кетгани, шу кўча – кўчлар билан ўзининг боболари ҳам Оврўпага ва сўнг урусияга келиб қолганини айтди.\n* Исроил – Исро – тун –кеча дегани. Яҳудийча ил тун одами (Мусо – Моисей одами) дегани.\n– Қанча ачинарли бўлмасин, София хоним, фикрингиз тўғридай, – дедим мен ўйлаб туриб, – аммо босмачилар ҳаракати – эл ҳаракати эмасми?\n– Туркия султони куёви ҳамда ҳарбий нозири Анвар пошодек инсон дунёдан узилиб қолган халқ кучига таянган, инонган ҳолда Туркистонга келган эмасми?\n Бизга Анвар пошони Тангри юборган.\nТуркистон буюк бир инсон томонидан озод этилади!\nМен ичимда: сабр қил, ўқийсан... – деган сўзларни беихтиёр такрорладим, – менимча, унда бу китоблар бор. Ҳозирча, сир тутаётир.\n – Бу Қозоқистон, бу менинг юртим, мен қозоқман, бу ерда сартга нон йўқ – деб ўзбекнинг юрагини яралайди.\n – Қозоқда... Қозоқнинг фами...\n – Оқгул Мария хонимдан кўп илм ўрганди. Мен ҳам София хонимдан сабоқ оламан. Фақат кўнармикан?\n – Лев Гумилев тўғрисида Оқгул ҳам кўп айтар эди – дейишга оғиз жуфтладим. Аммо гапни чувалатмаслик учун фикримдан қайтдим ва бунинг ўрнига дедим:\n– Буни эроннинг ўз шоири Фирдавсий ҳам тасдиқлайди. Унинг Шохномасида миллатчиликка зўр ружу қўйилган, форсни осмону фалакка кўтарган ва Туронга босқини кўпиртирилган. Афросиёб шаҳрига асос солган буюк Турон ҳоқони Алп Эр Тўнга (Афросиёб)га ҳамда турк ботирларига осилган...\n– Мен Шохномани ўқимаганман. Лекин Берунийнинг Қадимги халқлардан қолган ёдгорликлар асарини кўзимдан кечирганман. Унда шундай битик бор:\nЭроний тўдалар Туронда пайдо бўлмасидан минглаб аср олдин бу юртда Турклар яшаб келганлар.\nИлдизини... – Ўйланиб қолдим мен ва оқибат бир ечимга келдим: Ўзимизни уриб кетган... Ўзимизда бирлик йўқ.\n – Тун оғиб қолди, бизникида қол – деганига қарамай, ётоқхонага қайтдим. Эшик оғасининг қош – қовоғини ёзиш учун унга беш сўм чўздим.\nБизни унутиб қўйма.\nМен Оқ кийик деган ҳикоя ёздим. Унинг қисқача мазмуни билан сени таништиришни истадим.\nНиҳоят Шарилдоқ дарасида уни ўраб олдилар.\n – Шундай кенг дунёда қочадиган пана ер йўқ... Бир кўмак йўқ...  – деб бўзлади Оқ кийик.\n – Ёрдам бер, Яратган Эгам!\nЎзга йўл бўлганда...\nМен буни математика – физикага берилиб кетганимда ўқигандим. Шунда уни: Оқгул ҳақида ёзган? деб ўйлагандим. Энди?.. Энди Оқ кийик – Марвариднинг ўзи эканини туйдим Демак: ҳамон унинг изида ўлим*...\nЎзга йўл бўлганда...\nЎзга йўл... Ўзга йўл... – ўйладим мен, – қандай йўл? Қутилиш йўли... Балки, уни онам билан бирга менинг олдимга келиши – қутулиш йўлидир?.. Зотан бошқа йўл ҳам йўқ. Шунга у: ўрусиянинг кўриш орзуси!.. деб бежиз ёзмаган. Онам билан Марваридни бу ёққа олиб келсам бўлади. Иш топилади. Квартира ва шаҳарга рўйхатга ўтиш масаласи қийин...\n– Совға олиб келаман... – деб ўзимни – ўзим овутдим.\nШундан кейин мен деярли бор пулимга саккизта Самарқанд нони, икки банка тут шинниси, майиз, ёнғоқ, ўрик, бодом мағизларини олдим. Яна ошга масаллиғ, иккита Самарқанд* коньяги, помидор, бодринг, турли кўкатлар... Бузилмайдиганлардан бир қисмини почта орқали София хонимга жўнатдим. Қолганига тўртта ҳандалак қўшиб, йўлга шайландим. Шунда онам менга чинни айтди:\n – Оқгулни КГБ ўлдирди, – деганмиш.\nНаташа хоним вақтида келди. У мени кўриб гулдай очилиб кетди. Палов олдидан коньяк ичдик. У Самарқанд коньягига қизиқсиниб қараб, деди:\nАнастася билан мен Самарқанд коньяги ва ноз – неъматлардан олиб, ётоқхонага ёндик. Сўқоқ четидаги бозорча ва дўкондан Настя бир тутам атиргул, ароқ, шампан, шоколадлар харид қилди.\nШварцда ҳам Ефремовдагидек ҳаёт бўрон қўпаётган денглиз янглиғ гувуллайди, ўзанидан қутуриб тошади. Ҳар куни кечқурун танца... ўйин – кулги... кайф – сафо... жанжал... Ўрис зотини ичкиликка муккасидан кетганини мен Шварцда яна ҳам теранроқ туйдим. Топганини ичади, ойликдан – ойликка қарзга ботади...\nАнастася Москвага, Университетга (тил – адабиёт факультетига) ўқишга кирди. Унинг туғилган кунини Москвада, Москва ресторанида ўтказдик. Настянинг янада гўзаллашиб кетганини ҳис этарканман:\n – Университет ҳаёти бетакрор, ёшлик завқ-шавқига тўла! – деб ютундим армон билан, – у одамнинг кўнглини ўстиради, руҳиятини кўтаради, очунга ўзгача кўз билан қарашни ўргатади.\nШу аснода Бектемир ўз ҳарбий таътилини мен билан бирга ўтказишга келди. У Осмон қизи (Ўлим ҳалқаси) қиссамни қайта – қайта ўқиди ва сўнг деди:\nЗинҳор уни Чирчиққа олиб кетма. Яшир. Номини ҳам Оқгул деб ўзгартир.\nОқгулни почта орқали Оксанага юбормоқчи бўлдим. Қўрқдим. Шундан кейин уни содиқ дўстим Леонид Вайсбухга бердим. У:\nБорзиг ва Сум компрессорлари...\nСССР Олмонияни ишғол этганда, у юртни ғорот қилган... Шафқатсиз равишда Олмониядан тумонот завод, фабрикаларни ўрусияга кўчириб келган. Жумладан, Борзигларни ҳам. Буларга тақлидан кейин уларнинг нусхаларини яратган. Русча номлар билан. Бу: Россиянинг оғир, енгил, ҳарбий саноатларини ривожланишига буюк туртки бўлган.\nМен Борзигда ишладим. Энди онам ҳам ёнимда, олдин Қипчоқ маҳалласида ижарага яшадик. Сўнг менга комбинат бир хонали квартира берди.\n – БМТга ёзаяпман... – деди у сўнгги суҳбатимизда, – олчоқларни фош этаман!..\n – Бундоқ қилма, қизим, фойдасиз, хатинг ҳам етиб бормайди, ҳаммаёқ темир девор... Балога қоласан...\n – Энди йўқотадиган ерим йўқ, она*, қолган умрим садақага, ўлсам ҳам Ҳақ! деб ўламан. Сиздан яширмайман: Оқгулнинг олдига кетгим келаяпти. Қабрим ҳам унинг ёнида бўлишини истайман. Лекин бунинг иложи йўқ. Онам мени ўйлай – ўйлай куйиб кул бўлди, дунёдан ўтди. Отам ўгай онамнинг чизган чизиғидан чиқмайди... Укаларим жабр кўраяпти...\n*Она – Марварид онамни она деб айтишга одатланган эди.\nҚорачадан келган, қоп – қора кўзлари хиёл қисиқ, юзларини кўзга ташланавермас сийрак сепкиллар безаб турган, жозибали бу қиз анча руслашган эди. Бироқ, бу унинг миллий ғурурини қиялаб ўтган деса бўларди. Қўлидан русча, ўзбекча китоблар тушмасди. Негадир у мени: Роман деб айтарди. Бунинг сабабини сўрасам, айтмасди. Агарчи, бу исм менга ёт туюлса ҳам, мен унга эътироз билдирмасдим. Балки, тоза юрак бу қизга тиниқ ҳурмат билан қараганим учундир?\n – Бу очунда ҳамма нарса эскиради, ўзгаради, унутилади.\nҲатто, балки, энг юксак туйғулару эътиқодлар ҳам...\n – Бу қандай без?!. – деган маънода унга совуқ қаради. Ва сўнг бодом қовоқларини уйган, олча ранг дудоқларини чўччайтирган ҳолда деди:\n – Бир кўришда севиб қолиш... Унинг кимлиги – ю феъл – атворини билмай севиб қолиш... Яна ким? Менинг дўстим: Бек. Мен умримда биринчи марта бундай ҳолга дуч келаяпман. Бу ёғи нима бўлади? Билмайман. Муаммо устига муаммо:\nТурк: Дўстинг учун заҳар ют – дейди, - бир уриниб кўрай, ўхшамаса, кўнгли ўзидан қолади.\nИккинчи кун мен Матлубани уйга таклиф этдим. Палов қилдик. Шампан, коньяк очдик. Матлубага Бекни илдиз – илдизи билан таништирдим...\nБозор куни тоққа чиқдик. У замонда Чимёнга асфальт йўл йўқ эди. Чорвоқ денгизи ҳам. Ҳаммаёқ ўрмон билан қопланган эди.\nЁввойи табиат қўйнида узоқ дайдидик. Сўнг тўрт дарё (Чотқол, Писком, Кўксув, Ўгам) тугал бирлашган* ерда, тўғрироғи, Тоҳир сандиқда оқизилган ерда чўққидан тезоқар Чирчиққа шўнғидик. Бу тоғ дарёси Украина, ўрусия дарёларидан ҳам тез оқар, тиниқ, муздек эди. Танамиз яйради. Руҳиятимиз кўтарилди. Кейин соҳилдан хиёл юқорида жойлашган Чинор чойхонасида, минг – минг йиллик чинорларнинг қуёш ўтмас кўланкаларида шашлик еб, чой ичдик ва ҳар хил мавзуда, жумладан: севги, садоқат ҳақида ҳам қўнишдик.\nМатлуба Нижний-Комсомольский (Қуйи Комсомол) деган сўлим масканда, Бўзсув бўйида яшаса ҳам, гўзал Ғазалкент ҳавосини мақтади. Сўнг:\n* Тоҳир ва Зуҳра кино фильмида Тоҳирни сандиққа солиб оқизилган баланд қирғоқли дарё – Чирчиқ кўзда тутилади.\nЎрис китоблари – ю кино – фильмларида: босқинчи, йиртқич, талончи деб қораланаётган олмонияни беҳад ҳурмат билан тилга оларди.\n – Иштони йўқ, иштони йиртиқдан кулибди – дерди алам ва нафрат билан, – кечагина чипта ковуш кийиб юрган маскаллар немислардан иштон кийишни ўрганганлар.\n* Йўлдош исмли (Қўшқўрғонлик) касбдошимнинг Москвичида Боғдонга бориб, қайтишди.\nҲаммамиз қалқдик, қадаҳ кўтардик. Бектемир менга ер тагидан совуқ қаради. Хаста каснинг касаллиги юз – кўзида яққол акс этганидек, унинг ҳам нигоҳида: Бўлар – бўлмасга сиёсатни суқаверасанми? Ҳар гапнинг ўз ўрни, ўз мавруди бор – деган ифода аниқ кўриниб турарди.\nБекнинг ҳолатини тушинса бўларди: узоқ бир пайтлари бутун фикру – зикри Оқгулда бўлганидек, ҳозир Матлубада эди. Матлуба юрагидан ургандан кейин унинг кўнглига қил ҳам сиғмай қолди. Ҳатто эл – юрт ҳақидаги эзгу сўзлар ҳам. Оқгул Кенгашини ҳам унутиб қўйди. Мен бу борада жон куйдириб оғиз очсам. У буни лоқайд эшитарди. Ҳатто бир гал:\n – Отам: Замон сенга боқмаса, сен замонга боқ – деб айтарди деди, – Одам бир марта яшайди, Эврил. Бизни ҳам Оқгулдек ўлдириб юборадилар. Ёки Марварид кунини бошимизга соладилар.\nтуйғудан кучли, сўнмас деб юрардим. Уни Оқгул Кенгашига садоқатига шубҳа ҳам қилмасдим. Оқгулни ҳимоя этишдаги жасоратига ҳамон фахр туйғуси туярдим. Бироқ, энди?.. Ишқилиб янглишай – да, Тангрим!\n – Наҳот, Бекда Ватан, Миллат туйғусидан кўра, қизларга ишқ туйғуси кучли бўлса?!\n– Бек билан Матлуба бир – бирига ўхшаб кетади. Тангрининг бу иши бежиз эмасдай. Менимча, бу икки ёшнинг юлдузи – юлдузига тўғри келади. Шунга оламиз.\n– Мен Оқгул Кенгашидан чиқдим, Эврил, – деди қўрқувга қотилган мунгли овозда, – Энди тинч яшашни истайман. Хайр, дўстим!\nМен Оқгул Кенгашида ёлғиз қолдим.\n– Йўқ, – деди ғойибий бир овоз қулоғимга, – йўқ, – ҳали олдинда бўронли ҳаёт... оғир йўл... шафқатсиз курашлар...\nҚамоқдаги битиклар: Мамадали Маҳмудов. "Оқ гул" 02.11.13\nҚамоқдаги битиклар: Мамадали Маҳмудов. Ой нури - иккинчи қисм27.10.13, Ўзбекистон\nҚамоқдаги битиклар: Мамадали Маҳмудов. Ой нури25.10.13, Ўзбекистон


Ўзбекистон қайси омиллар эвазига пандемия қийинчиликларига бардош бера олди - 29.09.2021, Sputnik Ўзбекистон\nЭкспертлар Ўзбекистон пандемия шароитида иқтисодий ўсиш кўрсаткичларини қандай сақлаб қолгани хусусида фикр билдирдилар. 29.09.2021, Sputnik Ўзбекистон\nТОШКЕНТ, 29 сен – Sputnik. Тошкентда “Иқтисодий ислоҳотлар сарҳисоби ва истиқболи” мавзусида Ўзбекистон иқтисодий форуми бўлиб ўтмоқда. Унинг очилиш маросимида сўзга чиққанлар асосан, Ўзбекистон пандемия шароитида иқтисодий ўсиш кўрсаткичларини сақлаб қолгани ва бунга сабаб бўлган омиллар ҳақида фикр билдиришди, деб хабар бермоқда Sputnik мухбири.Жаҳон банкининг Европа ва Марказий Осиё минтақаси бўйича вице-президенти Анна Бьерденинг сўзларига кўра, Ўзбекистон – ҳудудда ривожланиш кўрсаткичларини сақлаб қолишга муваффақ бўлган кам сонли давлатлардан биридир.Осиё тараққиёт банки (ОТБ) вице-президенти Шиксин Ченнинг таъкидлашича, мураккаб шароитларда кўрсаткичларни сақлаб қолишда макроиқтисодий барқарорлик муҳим аҳамият касб этади. Ўзбекистон даромади ўртачадан юқори давлатлар қаторига чиқишни режалаштирган.Мамлакатда COVID-19 га қарши самарали ечимлар ишлаб чиқилган. Инвестицияларни жалб этиш учун қулай шароитлар яратилган.“Осиё тараққиёт банки Ўзбекистоннинг кўп йиллик ҳамкори ҳисобланади. Биз бундан буён ҳам капитал бозорини ривожлантириш, ҳудудлар инфратузилмасини тараққий эттириш йўналишларида бирга ишлашга тайёрмиз”, - деди Чен.“Rotshild & Co” Кузатув кенгаши раиси ўринбосари Эрик де Ротшильд бундан бир неча йил олдин Ўзбекистондаги янгиланишлар валюта бозорини ислоҳ қилиш билан бошланганини эслатди. Кейинчалик пандамияга қарши молиявий буферлар яратилди.“Шу каби омиллар 2020 йилдаги иқтисодий ўсишга сабаб бўлди. Прогнозларга кўра, Ўзбекистонда ўсиш кўрсаткичлари бу йил ҳам давом этади – биз шунга умид қиламиз. Биз ўзбекистонлик ҳамкорларимизни иқтисодий масалаларда, эмлаш масалаларида қўллаб-қувватлашда давом этамиз. Бугун Ўзбекистонда иккинчи босқич ислоҳотлар бошланаяпти. Демак, фаолият учун янги майдонлар очилади”, - деди Эрик де Ротшильд.Ўзбекистон бош вазири ўринбосари – иқтисодий тараққиёт ва камбағалликни қисқартириш вазири Жамшид Қўчқоров сўнгги 4-5 йилда Ўзбекистоннинг ЯИМга нисбатан қарзи ўсгани, бироқ кейинги вақтларда қарз ўсиш суръати яна пасайганини кўриш мумкинлигини қайд этди.“Умуман, Ўзбекистонда ташқи қарз масаласи кучли назорат остида ушлаб турилибди. Ислоҳотларнинг кейинги босқичида хусусий секторни ривожлантириш масаласига алоҳида урғу берамиз”, - деди Қўчқоров.\n12:59 29.09.2021 (янгиланди: 15:52 30.09.2021)\n© Pexels / Anna NekrashevichФинансовый график\nЭкспертлар Ўзбекистон пандемия шароитида иқтисодий ўсиш кўрсаткичларини қандай сақлаб қолгани хусусида фикр билдирдилар.\nТОШКЕНТ, 29 сен – Sputnik. Тошкентда “Иқтисодий ислоҳотлар сарҳисоби ва истиқболи” мавзусида Ўзбекистон иқтисодий форуми бўлиб ўтмоқда. Унинг очилиш маросимида сўзга чиққанлар асосан, Ўзбекистон пандемия шароитида иқтисодий ўсиш кўрсаткичларини сақлаб қолгани ва бунга сабаб бўлган омиллар ҳақида фикр билдиришди, деб хабар бермоқда Sputnik мухбири.\n“Мамлакат кейинги йилларда ҳаммамизни синовдан ўтказган мураккабликларга бардош бера олди. Бунинг бир нечта муҳим омиллари бор. Ҳамкорликда ишлаган ҳолда ички ва ташқи савдо соҳасида кўпгина тўсиқларни олиб ташладик. Солиқ тизими ислоҳ қилинди. Шунингдек, ички ва халқаро капитални самарали ишлатишга эришилди. Шуларнинг оқбатида Ўзбекистон иқтисодининг бардошлилик даражаси мустаҳкамланди. Биз бундан кейин ҳам мамлакатда амалга оширилаётган янгиланишларни қўллаб-қувватлаймиз”, - деди Анна Бьерде.\n“Осиё тараққиёт банки Ўзбекистоннинг кўп йиллик ҳамкори ҳисобланади. Биз бундан буён ҳам капитал бозорини ривожлантириш, ҳудудлар инфратузилмасини тараққий эттириш йўналишларида бирга ишлашга тайёрмиз”, - деди Чен.\n24 Сентябр, 16:52\n“Шу каби омиллар 2020 йилдаги иқтисодий ўсишга сабаб бўлди. Прогнозларга кўра, Ўзбекистонда ўсиш кўрсаткичлари бу йил ҳам давом этади – биз шунга умид қиламиз. Биз ўзбекистонлик ҳамкорларимизни иқтисодий масалаларда, эмлаш масалаларида қўллаб-қувватлашда давом этамиз. Бугун Ўзбекистонда иккинчи босқич ислоҳотлар бошланаяпти. Демак, фаолият учун янги майдонлар очилади”, - деди Эрик де Ротшильд.\nЎзбекистон умумий ташқи қарзи 6%га ўсди - МБ\n24 Сентябр, 10:56\n“Умуман, Ўзбекистонда ташқи қарз масаласи кучли назорат остида ушлаб турилибди. Ислоҳотларнинг кейинги босқичида хусусий секторни ривожлантириш масаласига алоҳида урғу берамиз”, - деди Қўчқоров.


Назарбоев истеъфоси талаб қилинаяпти\nҚозоғистонлик ўнга яқин мухолифатчи 8 кундан бери очликни тўхтатгани йўқ.\n8 кундан бери президент Назарбоев истеъфосини талаб қилиб очлик акциясини ўтказаётган қозоқ мухолифатчиларига кўра, сўнгги 3-4 йил ичида Қозоғистонни 2 миллион одам тарк этган ва мамлакатаҳолисининг 50 фоизи қашшоқликка юз тутган.\n1 май куни Қозоғистондаги мухолифатдаги “Алға” партиясининг беш аъзоси очлик акциясини эълон қилганди. Шундан бир неча кун ўтиб, очлик акциясига яна бир қанча мухолифатчи келиб қўшилгани маълум бўлди.\nАйни пайтда очлик акцияси иштирокчилари қозоқ ҳукуматига олти талаб қўймоқда. Улар “Назарбоев кет!”, “Одил сайлов”, “Одил суд”, “Эркин ОАВ”, “Эркин митинглар ва пикетлар” ҳамда “Қозоғистондаги ҳар бир сиёсий тутқунни озод қилиш”.\nОчилик акцияси иштирокчиларидан бири Жасарал Қуанишалин очлик акцияси иштирокчилари саккиз кун давомида фақат сув ичиб келаётганлари ва ўз норозилик акцияларини илгари сурилган талаблар амалга оширилгачгина тўхтатишларини маълум қилди.\n- Очлик акцияси иштирокчилари жуда ҳолсизланганлар, кўпларининг сурункали касаллари авжига чиқмоқда. Аммо биз талабларимиз инобатга олинмагунича, очлик акциямизни давом эттириш қарорига келдик, - дейди мухолифатдаги сиёсатчи.\nУнга кўра, очлик акцияси саккиз кун давом этаётган бўлса-да, ҳукумат томонидан улар олдига ҳеч қандай вакил юборилмаган. Шифокорлар эса, очлик акцияси бошланганидан етти кун ўтиб, акция иштирокчиларидан хабар олганлар.\n- Бугун туман поликлиникасидан одам келиб, бизни текшириб кетди. Бундан аввал шаҳар соғлиқни сақлаш бошқармаси ва шаҳар прокуратурасига очлик акциямиз ҳақида маълум қилгандик. Балки шунинг натижасида, бизнинг олдимизга шифокорларни юборишган бўлса керак, - дейди Жасарал Қуанишалин.\nУнинг айтишича, очлик акцияси иштирокчиларидан хабар олгани келган шифокорлар очлик акцияси иштирокчиларининг баъзиларида қон босими, юрак ҳасталиклари борлиги ва улар тезкор равишда шифохонага ётқизилишлари кераклигини билдирганлар.\nАммо очлик акцияси иштирокчилари шифохонага ётишдан бош тортганлар. Ўз навбатида, очилик акцияси иштирокчиларидан бири, мухолифатчи Ермек Наримбоев 1 май куни Олмаотада санкциялаштирилмаган митинг ўтказгани айблови билан ўн беш кунга озодликдан маҳрум қилинганди.\nЕрмек Наримбоевнинг рафиқаси Зоя Наримбоева, айни пайтда эрининг қамоқда ҳам очлик акциясини давом эттираётганини билдирди.\n- Эрим билан гаплашишга ёки хат бериб юборишга руҳсат беришмаяпти. Қамоқда ўз шифокорлари борлиги ва улар эримнинг соғлиғини кузатиб боришаётганини айтишмоқда. Қамоқда эрим фақат сув ичаётган экан, ҳар куни қамоққа минерал сув олиб бориб бераяпман, - дейди Зоя Наримбоева.\nЭслатиш жоизки, 1 май куни Қозоғистонда “Қозоғистон халқлари бирлиги куни” нишонланганди. Ўша куни Олмаотада “Назарбоев кет!” дея ҳайқириб чиққан намойишчиларнинг кўплари ҳибсга олиниб, бир неча кунга озодликдан маҳрум этилгандилар.\nҚирғизистонда содир бўлган апрел воқеаларидан сўнг, қозоқ мухолифатининг президент Нурсултон Назарбоев сиёсатига қарши ҳаракатлари анча фаоллашди. Шу билан бир қаторда, қозоқ ҳуқуқ-тартибот органларининг мухолифатчилар ҳаракатларини кузатиб боришлари ҳам анча кучайтирилди.\n- Бугун Назарбоев шахсан ўзи ҳукуматни ушлаб турибди. Уни ҳеч кимга бермаяпти, ишонмаяпти. Ҳаттоки ислоҳотлар ўтказишга ҳам изн бермаяпти. Чунки Назарбоев оз бўлса-да ҳукуматни бўш қўйса, ундан айрилиб қолишини, Қирғизистондаги вазият бу ерда ҳам такрорланишини жуда яхши тушунади, - дейди мухолифатдаги «Алга” партиясининг раиси Владимир Козлов.\nКуни кеча қозоқ ҳукумати, ҳусусан президент Нурсултон Назарбоев юритаётган сиёсатга ўз қаршилигини билдирган яна бир мухолифатдаги сиёсатчи, коммунистик партия собиқ раиси Серикбўлсин Абдилдин қозоқ давлат раҳбари номига очиқ хат йўллади.\nЎз хатида мухолифатдаги сиёсатчи Назарбоевнинг сўнгги йиллар давомида юритаётган сиёсати Қозоғистонни тоталитар давлатлар рўйхатига олиб киргани, шу боис президент йигирма йиллик давлат раҳбарлигини битириб, йўлни ёшларга бериши кераклигини ёзган.\n- Агар президент Назарбоев биринчи маротаба сайланганидан кейинги вақтдан бошлаб ҳисоблайдиган бўлсак, у беш маротаба президентликка сайланиб ўтирибди. Биз 90 йилларда президент институтини ташкил этган пайтимиз, президент фақат тўрт йиллик муддатга сайланади деган қонун қабул қилганмиз. Энди Назарбоев ҳукмронлигига йигирма йил тўлган бўлса-да, у тахтдан кетмайман деяпти. Мамлакатда иқтисодий вазият яхши деб жар солсалар-да, Назарбоевнинг ўзи яқинда қозоғистонликларнинг эллик фоизи қашшоқликда яшаётганини айтиб ўтди, ўша қашшоқликни эллик фоизга етказган Назарбоев. Қозоғистонда инсон ҳуқуқлари қўпол равишда бузилиб, демократиянинг иси ҳам келмай қолди, - дейди мухолифатдаги сиёсатчи.\nСерикбўлсин Абдилдинга кўра, сўнгги 3-4 йил ичида Қозоғистонни икки миллиондан ошиқ одам тарк этган.\n- Бу рақамлар Қозоғистондаги ҳаёт президент Назарбоев айтаётгандай фаровон эмаслигидан далолатдир, - дея якунлади ўз сўзини Серикбўлсин Абдилдин.


Бутун дунёдаги ҳурриятчилар орасида бир сўз бор: «Ҳуррият берилмас, олинур. Ҳеч нарса ила олуб бўлмас, фақат қон ва қурбон илагина олуб бўлур». Мана бу жумлалар ҳақиқатга шул қадар мувофиқдурки, ҳазрати Одамдан шул вақтгача ҳеч бир давлат ва мамлакатда ҳурриятнинг берилгани, қон ва қурбонсиз берилгани тарихларда кўрилмайдур. Балки, ҳар замон ва ерда ҳуррият берилмаган, олинган ҳам кўп қон ва қурбонлар баробаринагина олинган. Бизнинг Руссияда ҳам ҳозирги ҳуррият 1772 йил (Пугачёв ихтилоли) дан давом этуб келган тортишувлар, тўкилган қонлар, берилган қурбонлар баробаринагина олинди. Ушбу 145 йил ичинда Русияда ҳуррият учун мингларча олимларнинг баданлари турма ва зиндонларда чуриди. Мингларча файласуфлар қўл ва оёқлари боғланган ҳолда Сибирия саҳроларида умр ўтказдилар. Мингларча доҳийлар азиз ватанларидан айрилиб, чет мамлакатларда қочиб юрмакка мажбур бўлдилар. Мингларча қаҳрамонлар кўкракларин ўққа, бўйинларин дор арқонларина қурбон этдилар. Мингларча гуноҳсиз мазлумлар ва мазлумалар ўзларининг маъсум қонлари ила ер юзини лолазор этдилар. Лекин ҳуррият учун кўрилган шундай жабр ва жафолар, тўкилган қонлар ва берилган қурбонлар жаноб Ҳақ даргоҳида шул кунгача қабул бўлмаған тусли ҳуррият йўлида кўрилган бутун плонлар емирилиб келди. Ҳурриятчиларни тутмоқ, қамамоқ, осмоқ, кесмоқ ҳозиргача давом этди.\nБутун Русияда ҳуррият учун қилинган саъй ва ҳаракат, тўкилган қон ва берилган қурбонларга энг оз қўшилғон ва ҳуррият йўлида энг оз зарар кўрган бир миллат бор эса, ул ҳам ёлғиз Туркистон мусулмонлари эди.\nЭски ҳукуматнинг 1916 йил 25 июн фармони хоинона ва золимонаси (Туркистонда ҳарбий мардикор олмоқ фармони) Туркистон мусулмонларининг ҳам кўзларин очуб, билмажбур ҳурриятчилар қаторина киритди. Зотан, аввал фармон шундай ҳикматсиз, мантиқсиз ва нодонлик ила берилғон эдики, телеғромни ўқигон ҳар бир киши ҳеч ўйламасдан: «Бу фармон Туркистон мусулмонларини ҳукуматға қарши оёқландуруб, қирмак ва ерларини қочоқларға бермак учун махсус чиқорилғон интибоҳнома», — деб ҳукм қилмоққа мажбур эди. Чунки аввал фармонда на халқни ҳозирламоқ йўллари бор ва на мардикорликни неча ададлиги бор ва на муҳлат бор? Фақат «Фронт орқасидаги хизматлар учун Туркистон, Сибирия ва Қофқоз инонародецларидан 19 дан 31 ёшгача бўлган эр кишиларни чақираман», деган қисқача сўздан иборат бўлган ул фармоннинг ҳозиргача аскарий хизмат хаёлларина ҳам келмаган бир халқ орасида қандай ҳаяжон туғдирмоғи ишлар бошидағи кишиларға, албатта, маълум бўлса керак эди. Тўсатдан чиқарилғон бундай оғир фармон ёлғиз инсонларнигина эмас, ҳайвонларни ҳаракатга, қаршуликка мажбур этмоғи табиий эди. Шуни билиб туриб аввал фармонни истисносиз, шарҳсиз, плонсиз бутун Русияга нашр этдилар. Ҳам амалий суратда халққа ҳеч бир тушунтирмасдан, ишга киришдилар. Ишнинг ҳақиқатини билмоқучун маҳкамаларға борған гуноҳсиз мусулмонларни отдилар, тутдилар, алҳосил, Туркистоннинг золим маъмурлари маълум 1916 йил июл фожиасини қўлдан ясаб майдонға чиқардилар.\nФақат, баракат берсунга баъзи кишиларнинг саъй-ҳаракатлари соясида Туркистонга генерал Куропаткин, Тевкелев ва Керенскийлар келуб, ишнинг бир оз олдини тўсдилар. Аввалги юқорида исмлари ёзилғон «қаҳрамон»лар шул қадар ғазабға минғон эдиларки, мусулмонларнинг гўштларин кабоб қилиб емак ул «қаҳрамонлар»нинг ошкора ва раъдзабонлари ўлмиш эди. Агарда яна бир ой булар ўз ҳолларина қўйилганда, эҳтимолки, Туркистоннинг кўп шаҳар ва қишлоқлари ҳозирда кишисиз, бўш харобазорлардангина иборат бўлиб қоларди.


02:22 21 Феврал 2020\n11:09 10.02.2020 (Янгиланган 11:11 10.02.2020) Ҳавола олиш\nАҚШда бўлиб ўтаётган сайлов кампанияси давомида Демократлар ҳам Республикачилар ҳам бир-бирини Крмелга ёки Путинга ёрдам беришда айблаб, бунга турли далилларини қидирмоқда.\nАҚШ Демократик партияси кузда бўлиб ўтадиган президентлик сайловларида Дональд Трампга рақибни аниқлайдиган овоз беришнинг биринчи босқичининг натижаси шу қадар ёмон ва тартибсиз равишда ўтдики, Америка оммавий ахборот воситалари Демократик партияни Қўшма Штатлар сайлов тизимига бўлган ишончни пасайтирганликда айбламоқда ва (истеҳзо билан) катта лавозимдаги демократларнинг Кремльга ишлашда айблашди.\n"Агар Америка демократиясига бўлган ишончни йўқотиш Владимир Путиннинг ишини қилишликни англатса, Демократик партия Кремльга каттагина хисобот юбориши керак", - деб ёзади The New York Post ўз таҳлилида. Воқеаларнинг алтернатив версияси шундан иборатки, Дональд Трамп содир бўлган воқеадан ҳақиқий фойда олувчига айланди, бу ҳам воқеаларнинг расмий версиясига тўғри келмайди, аммо ҳеч бўлмаганда мантиқий кўринади.\nАммо, агар асосий фойда олувчи ҳақида баҳслашиш мумкин бўлса, унда асосий қурбон оддий америкаликларнинг сайлов тизимига бўлган ишончи бўлган деган тезис билан баҳслашиш мумкин эмас.\nМуаммонинг моҳияти: Демократик ёки Республикачилар партиясидан президентлик сайловларида қатнашиш учун номзодни танлаш схемаси шундан иборатки, ҳар бир штатда ушбу партия тарафдорларининг алоҳида овоз беришлари бўлиб, унинг давомида партиялар миллий партия қурултойига делегатлар сайланади. Ушбу конгрессда делегатлар ўз штатларида ўз овозларини бериб ғалаба қозонишга муваффақ бўлган номзодга овоз беришади. Назарий жиҳатдан, бундай схема президентлик сайловида бошқа партиядан рақибга қарши курашишга энг тайёр, зукко ва таниқли сиёсатчи бўлган номзодни таъминлаши керак.\nАмалиёт назариядан тубдан фарқ қилади. Баъзи ҳолларда вакиллар "ўз" номзодига хиёнат қилишади. Баъзан ички партиявий овоз бериш қонунбузарликлар билан ўтказилади. Кўпинча турли хил фирибгарликлар тўғридан-тўғри миллий партия қурултойида рўй беради. Деярли ҳар доим, партиялар ичидаги сайловолди ташвиқоти шу қадар ўзаро адоват ва қизғин қораловчи далилларни ошкор этиш билан ўтказиладики, дастлабки партиялар сайловлари ғолиби миллий сайловларга жуда "уқаланган" имидж билан етиб боради.\nАнъанага кўра, делегатлар сайланадиган (кокус деб аталадиган) биринчи овоз берувчи штат Айова штатидир ва ҳеч бўлмаганда Демократик партия мисолида, бу штатда ғолибнинг президент сайловларида партияга номзод бўлиш имконияти жуда катта (таҳминан 66 фоиз), шунинг учун оммавий ахборот воситалари ва жамиятнинг ушбу овоз беришга бўлган эътиборининг кучайишига олиб келади. Бу йил эътибор "Демократик партиянинг жони учун уруш" деб номланган жараён туфайли энг юқори даражагача қаратилди: нафақат турли хил сиёсатчилар Трамп билан курашиш имкониятлари учун рақобатлашмоқдалар, балки Трамп билан қарама-қаршиликларга қараганда деярли ўзаро кўпроқ қарама-қаршиликларга эга бўлган жуда турли хил мафкуравий оқимларнинг вакиллари курашни олиб бормоқдалар. Ғолиблик учун (яъни делегатларнинг максимал сони учун) тўрт номзод кураш олиб борди. Расмий равишда, аслида номзодлар кўп, аммо қолганларнинг деярли ҳаммаси яхши натижага эришиш учун катта имкониятга эга эмас эди, сайловга жуда кеч киришган ва бошқа штатларга эътиборини қаратишга қарор қилган миллиардер Майкл Блумберг бундан мустасно. Шундай қилиб, Айова штатидаги "Демократик партиянинг жони учун" курашганлар: АҚШнинг собиқ вице-президенти Байден, сенатор Берни Сандерс, сенатор Элизабет Уоррен ва Саут-Бенд шаҳарчасининг собиқ хокими Пит Буттиджич.\nАйова штатидаги офат кўламини тушуниш учун аввало ушбу сиёсий драмадаги актёрларни тасвирлаб бериш керак.\nАгар биз ҳар бир номзоднинг сиёсий эътиқоди ва имиджини битта соддалаштирилган тасвирга келтирсак, Жо Байденни "Мейнстрим катта бобоси" деб айта оламиз. Шу маънода-ки, собиқ вице-президент Обаманинг замонига қайтишни истаган ва "2015 йилни ва Трампсиз яхши Американи" қайтариш учун қалблари билан овоз бермоқчиларга ёкади. Байденнинг асосий муаммоси - Украинадаги коррупция можароси, ёшига қараб хотиранинг аста-секин йўқолиши ва электоратнинг катта қисми Обамасиз Обама даврига қайтишни истамаслигидир.\nМиллий даражадаги машҳурлик етакчилари - бу сенатор Берни Сандерс, уни кимдир ёқтиради ва бошқалар нафратланади, чунки у ҳақиқий (ҳеч бўлмаганда Америка ўлчовлари бўйича) социалистдир. У 1988 йилда ўзининг асал ойини СССРда ўтказди ва миллиардерларни қулоқланишини, соғлиқни сақлаш ва таълим тизимларининг миллийлаштирилишини, шунингдек, кредит қарзларининг оммавий равишда кечилишини очиқ тарғиб қилмоқда. Демократик партиянинг раҳбарияти ҳам Сандерсни ёқтирмайди, унинг рақиблари ўни мультимилионер эканлигини ва 2016 йилда ўз овозлари ва Ҳиллари Клинтон тарафдорларини "сотганини" эслатиш имкониятини қўлдан бой бермайдилар. Бироқ, буларнинг барчаси унинг ёшлар орасида жуда машҳурлигига тўсқинлик қилмайди.\nСенатор Элизабет Уоррен – таҳминан ҳудди Сандерснинг ўзи, лекин ақллироқ версияда, СССР билан алоқалари ва расмий равишда аждодларининг камида 150 тадан биттаси Америка хиндуларга тегишли деган афсонага эга эмас. Иккинчиси унга Америка сиёсий хушфеъллик нуқтаи назаридан қўшимча очколарни беради.\nСирли шаҳс, аммо шу билан бирга шаҳар зиёлиларининг, ташқи сиёсат ва истеблишмент мутахассисларининг севимли номзоди Пит Буттиджич бўлиб, у ёш америкалик сиёсатчи идеалини ўзида мужассам этган: очиқча гей, лекин ўзини амалда христиан деб билади ва теологик мавзуларда баҳслашишни яхши кўради, Гарвард битирувчиси, Индиана штатидаги кичик шаҳарнинг собиқ ҳокими, таниқли "Маккинзи" консалтинг компаниясининг собиқ ходими ва АҚШ ҳарбий-денгиз кучларининг ҳарбий разведкаси лейтенанти. Буттиджичнинг дастури ва имиджи, асосан, Байденнинг дастури ва имиджи бўлиб, ва нафақат унинг камчиликлари билан, балки машҳурлигисиз ҳамдир. Аммо нимагадир, ўртамиёна сайловчи бундай яхши ишлаб чиқилган сиёсий технология лойиҳасига унчалик ҳам хайрихоҳ эмас. Питнинг рақиблари уни "ЦРУ-Пит" деб аташади ва уни Дональд Трамп жуда фаол курашаётган "чуқур давлат" вакиллигига асосли шубҳа қилишмоқда.\nРоссиялик хакерларнинг Айова штатидаги овоз беришга аралашишига йўл қўймаслик учун Демократик партия электрон овоз бериш ва овозларни санашнинг махсус тизимини буюрди, аммо кейин кутилмаган ҳолатлар бошланди. Овоз бериш жараёнида аввал электрон тизим осилиб қолди, кейин овоз бериш қисман телефон орқали ўтказишга тўғри келди, шундан сўнг Демократик партия овоз бериш маълумотларини икки кун давомида қайта ишлай олмади. Душанба куни кечқурун, овоз бериш тугагандан сўнг, Пит Буттиджич ўз тарафдорларига у ғалаба қозонганини эълон қилди, гарчи расмий натижалар ҳали йўқ ва сўровларга кўра, социалист Берни Сандерс ғалаба қозониши керак. Натижалар жуда узоқ вақт давомида эълон қилинмади ва Демократик амалдорлар нима бўлганини аниқ тушунтириб бера олишмади.\nШу билан бирга, Дональд Трамп аллақачон ўз сайловларини ўтказа олмайдиган партия Американи самарали бошқаришга қодирлигини исботлашга уринаётганини кўрсатиб, Твиттерда истеҳзо билан гапира бошлади. Америкалик айёр журналистлар электрон овоз бериш тизимини таъминлаган компаниянинг раҳбарият ва асосчиларидан бири Буттижичнинг тарафдорлари ва ҳатто унинг сайлов штаб-квартирасидан пул олишганини тезда фош қилишди.\nОвоз беришнинг сўнгги натижалари қуйидагича: (Рейтердан иқтибос).\n"Пит Буттиджич Айова штатидаги Демократик фаолларининг йиғилиши натижалари бўйича Берни Сандерсдан бироз олдинда. Собиқ вице-президент Жо Байден 71 фоиз сайлов участкаларидаги овоз натижалари бўйича тўртинчи ўринда. Сенатор Элизабет Уоррен учинчи ўринда."\nНатижада Сандерснинг тарафдорлари ва бошқа кўплаб сайловчилар улардан сайловларни тортиб олмоқли бўлганларини ҳис қилишмоқда. Зотан, уларнинг баъзилари (2016 йилда бўлгани каби) Дональд Трамп учун овоз бериш орқали қасос олишмоқчи. Ижтимоий тармоқларда таъсир ўтказувчилар аллақачон Россияни Америка ижтимоий тармоқларида фирибгарлик ғоясини айнан рус тарғиботчилари тарғиб қилаётганида айбламоқда.\nАммо, агар демократлар партияси ва унинг тарафдорлари Америка оммавий ахборот воситаларида шундай қилишда давом этсалар, яқин орада сайловчилар ҳатто қулоқчин ва балалайка билан айиққа ҳам овоз беришга тайёр бўладилар - сиёсий истеблишментга уларнинг ишончини доим масхара қилиш мумкин эмаслигини кўрсатиш учун.


Қандай ҳолатлар сифатсиз интернет учун провайдер жарима тўлайди? - Халқ сўзи\n21:06 11 Июль 2018 Иқтисодиёт\nБу ҳақда вазирликнинг “Ҳуқуқий ахборот” каналида хабар берилди.\n— маълумотлар узатиш тармоғидан фойдаланиш (турли стандартлар бўйича), трафик транзити, шунингдек, маълумотлар узатишнинг халқаро тармоқларидан, жумладан, Интернетдан фойдаланиш;\n— реал вақтда ахборот ресурслари ва ахборот тизимларидан фойдаланиш;\n— электрон хабарлар қабул қилиш ва узатиш (шу жумладан, электрон почта);\n— конфиденциал ахборотни криптографик ва бошқача муҳофаза қилиш;\n— кичик (қуйи) тармоқ ажратиш;\n— домен ва домен номлари тизимини рўйхатга олиш ва олиб бориш;\n— IP-адрес ажратиш ва тутиб туриш;\n— IP-телефония ва IP-телевидение (IPTV);\n— хостинг хизматлари.\nҚоидаларга мувофиқ, Wi-Fi хизмати ташкилотчиси оператор ёки провайдер билан биргаликда мавжуд конституциявий тузумни, ҳудудий яхлитлигини зўрлик билан ўзгартиришга даъват этишга, уруш, зўравонлик ва терроризмни, шунингдек, диний экстремизм, сепаратизм ва фундаментализм ғояларини тарғиб қилишга, миллий, ирқий, этник ёки диний адоват қўзғатувчи ахборотни, шунингдек, порнографияни тарғиб қилишга қаратилган ахборотнинг ва тарқатилиши қонун ҳужжатлари билан тақиқланган бошқа ахборотнинг тарқатилишига йўл қўймасликка қаратилган чораларни кўриши лозим.\n— камчиликларини бепул бартараф этиш;\n— оператор ёки провайдер билан келишув бўйича маълумотлар узатиш тармоғи хизмати кўрсатилиши мумкин бўлган янги муддатни белгилаш;\n— маълумотлар узатиш тармоғи хизматининг нархини қайта ҳисоблашни талаб қилиш.\n— маълумотлар узатиш тармоғининг кўрсатиладиган хизматлари тўғрисидаги;\n— маълумотлар узатиш тармоғидан фойдаланиш хизматларига бўлган тарифлар тўғрисидаги;\n— абонентга унинг шахсий ҳисобварағининг ҳолати ва маълумотлар узатиш тармоғи хизматларидан фойдаланиш ҳақини тўлаш бўйича қарздорлик тўғрисидаги, жумладан, абонентга уланган хизматлар: маълумотлар узатиш вақти, тезлиги, олинган ва (ёки) узатилган ахборот ҳажми, шунингдек, лимитланган трафикли тарифлардаги трафик қолдиғи тўғрисидаги;\n— техник носозликлар тўғрисидаги.


Учрашув маънавият улашувидан бошланди. Туман ҳокими инвесторга “Иқтисодиёт университети олимлари” китобини, инвестор эса туман ҳокимига ўзи ҳаммуаллифлигида ёзилган “Истеъдодли инсонлар мамлакатнинг бебаҳо бойлигидир” номли китобини совға қилди.\nЎзаро танишувдан сўнг, мавзу асосий масаласига кўчди. Инвестор сўнгги вақтда Ўзбекистонда амалга ошираётган инвестицон лойиҳалари хусусида тўхталиб ўтди. Хусусан, у Қуйичирчиқ туманига умумий қиймати 42 млн. АҚШ долларига тенг бўлган қишлоқ хўжалиги техникаларини олиб келган, Бухоро вилоятида кейинги йилда 1000 гектар ҳудудда боғ ташкил қилишни режалаштирмоқда. Бугунги кунда инвестор 14 минг ишчига раҳбарлик қилмоқда, иш хакининг ўзи 50 млрд. сўмни ташкил қилади. 2 йил ичида ишчилар сони 17 мингга етиши кутилмоқда. Шунингдек, суҳбат жараёнида Муртаза Раҳматов юқори малакали кадрларга эҳтиёж мавжудлигини ҳам таъкидлаб ўтди.\nҲозирда туманимиз ҳудудидан инвесторга чорвачилик ва боғдорчилик учун ер майдонлари ажратилган ва у айни пайтда туркиялик мутахассислар билан ҳамкорликда ишламоқда. Лойиҳа доирасида чорва комплекси барпо этилиб, гўштни қайта ишлаш орқали ҳалол колбаса, сосиска, тушёнка ва бошқа маҳсулотлар ҳамда ем ишлаб чиқариш йўлга қўйилади. Мазкур ишларнинг биринчи босқичида инвестор томонидан 14,5 млн. АҚШ доллари миқдоридаги маблағ киритилади.


Вазир «Яшнобод» инновация технопаркидаги қурилиш ишлари билан танишди\nЎзбекистон Республикаси инновацион ривожланиш вазири Иброҳим Абдураҳмонов «Яшнобод» инновация технопаркига ажратилган бино ва инфратузилмалар, унга туташ ҳудудда амалга оширилган қурилиш-реконструкция ва ободонлаштириш ишлари билан танишди. Вазирга технопарк резидентлари фаолияти, уларни технопаркка жалб қилиш бўйича олиб борилаётган ишлар тўғрисида батафсил маълумот берилди.\nҲозирги кунда «Яшнобод» инновация технопаркида кимё технологиялари, биотехнологиялар, фармацевтика ва тиббиёт биотехнологиялари, ўсимликларни ҳимоя қилиш воситалари, қишлоқ хўжалиги, қурилиш материаллари, ахборот коммуникация технологиялари каби 32 йўналишда инновацион лойиҳалар амалга оширилмоқда. Ушбу лойиҳаларни ҳаётга жорий этиш учун резидентларнинг 31,9 миллион АҚШ доллари миқдоридаги ўз маблағи ва 15,6 миллион долларлик кредитлар жалб қилиниши режалаштирилган.\nТехнопарк резидентлари томонидан жорий йилнинг июнь ойига қадар 18,7 миллиард сўмлик маҳсулотлар ишлаб чиқарилиб, 236 та янги иш ўрни яратилган. 369 минг долларлик маҳсулотлар Қозоғистон, Қирғизистон ва Тожикистонга экспорт қилинган.\nЯнги қурилган «Яшнобод» инновация технопаркининг жами майдони 3908 м2 бўлиб, резидентлар фаолият олиб бориши учун ишлаб чиқариш ва офис бинолари замонавий кўринишда таъмирланиб, жиҳозланди. Бир сўз билан айтганда, технопарк инновацион ғоя ва лойиҳаларни ишлаб чиқариш учун шай ҳолатга келтирилди.\nИ.Абдураҳмонов технопаркда резидентлар учун яратилган шароитларни кўздан кечирди. Мазкур технопаркни ташкил этишдан мақсад, унинг минтақада инновацияларни ривожлантиришдаги ўрни ва олдига қўйилган вазифалари ҳақида сўзлади. Резидентларни танлаб тезроқ жойлаштириш, технопарк фаолиятини самарали йўлга қўйиш юзасидан зарур тавсиялар берди.\nТаъкидлаш керакки, “Яшнобод” технопарки учун ажратилган ҳудуд яқиндагина бўш ерлар эди. Бугун бу ерда халқаро стандардларига тўла жавоб берадиган технопарк қуриб битказилди ва тез орада фойдаланишга топширилади.


Сув тошқини сабабли ёпилган Тошкент–Самарқанд йўли автомобиллар учун очилганидан икки кун ўтиб яна ёпилган.\nФото: Сирдарё вилояти ЙҲХБ\nҲайдовчилардан бири Kun.uz почтасига қуйидаги мактубни йўллаган: «Kun.uz яқинда Тошкент-Термиз М39 йўлининг Сардоба тошқиндан зарар кўрган қисми очилди, деган бир хабар эълон қилганди. Шу йўл икки кун ўтиб яна ёпилди. Ҳамма сарсон. Йўл очиқ, лекин «ГАИ» тўсиб олган».\nKun.uz мухбири ушбу ҳолат юзасидан изоҳ олиш учун Сирдарё вилояти ИИБ ЙҲХБ Ахборот хизмати раҳбари Жавлон Тошбоев билан боғланди.\n«Чиндан ҳам йўлнинг бу қисми 13 июнда очилган ва бу ҳақда хабар берилган эди. Йўлнинг тошқиндан зарар кўрган қисмидаги 4 кўприкнинг ҳаммасининг фақат бир томони очиқ. Шу боис бу ҳудудларда бир тарафлама ҳаракат йўлга қўйилганди.\nҚурилишлар давом этаётгани, ғалла ўрими бошлангани туфайли йирик техника ҳам бу йўлга тушгани ва айни шу кунларда карантин қоидалари ҳам қисман юмшатилгани сабабли бу йўлда тирбандлик ҳаддан ортиқ кучайиб кетди. Дастлаб бир тарафлама ҳаракат ҳудудларида аввал бир йўналишни ўтказиб, иккинчи йўналишни тўхтатиб, ҳаракат тартибга солиб турилди. Аммо соатлаб тирбандликда туриб қолиш барибир ноқулайчиликлар туғдирди, ҳайдовчи ва йўловчиларнинг ўзлари ҳам иссиқда қолиб, норозиликлар билдиришди.\nБиласиз, ҳаракатланаётган автомобиль учун энг ёмони бирор тўсиққа дуч келиб тўхтаб қолишдир. Шунинг учун масофа узоқроқ бўлса ҳам транзит автомобиллар учун Даштобод-Зарбдор-Жиззах йўналишида ҳаракатланиш мақсадга мувофиқ деган хулосага келинди ва бу ҳақда расман эълон қилдик.\nАйни пайтда йўлнинг таъмирланаётган қисмида фақат қурилишларда ишлаётган техника, маҳаллий аҳолига тегишли ва ғалла ўримига жалб қилинган автомобиллар ҳаракатига рухсат берилган. Йўл транзит автомобиллар учун очилиши муддати бўйича қўшимча ахборот берамиз», деди Жавлон Тошбоев.\nЭслатиб ўтамиз, 13 июнь куни «Тошкент-Самарқанд» йўналиши бўйича транспорт воситаларида ҳаракатланиш вақтида М-34 автомобиль йўлининг 103-км.дан А-373 автомобиль йўлидан фойдаланган ҳолда ҳаракатланиб ўтиб кетиш мумкинлиги хабар берилган эди.


Парламентлараро Иттифоқ президенти 2022 йилда Ўзбекистонга ташриф буюради – Kommers.uz\nИқтисодиёт\t17:00 | 1.12.21\nПарламентлараро Иттифоқ президенти 2022 йилда Ўзбекистонга ташриф буюради\nДуарте Пачеко Ўзбекистонда бўлиб ўтадиган Жаҳон аёл-спикерларининг форумида қатнашади\nПарламентлараро Иттифоқ президенти Дуарте Пачеко 2022 йили Ўзбекистонга ташриф буюриш ниятини билдирди. Бу ҳақда Олий Мажлис Сенати матбуот хизмати хабар берди.\nМаълум қилинишича, Сенат Раиси Танзила Норбоева бошчилигидаги Ўзбекистон Олий Мажлиси делегациясининг 30 ноябрь куни Мадрид шаҳрида бўлиб ўтган Парламентлараро Иттифоқ 143-Ассамблеяси ишидаги иштироки доирасида ПИ президенти Дуарте Пачеко билан учрашув бўлиб ўтган.\nҚайд этилишича, кўпгина ривожланган мамлакатларда ёшлар парламентда кўпи билан 3 фоиз даражасида. Ўзбекистонда эса бу кўрсаткич икки баравар юқори. Шу билан бирга ПИ Ўзбекистоннинг мамлакат қонун чиқарувчи органида ёшлар сонини кўпайтириш ниятини олқишлаши айтилган. Иттифоқнинг «Ёш парламентга ‘ҳа’ деб айт» акциясини қўллаб-қувватлагани учун миннатдорлик билдирган.\nТаъкидланишича, Ўзбекистон парламенти аъзолари умумий сонининг 32 фоизини хотин-қизлар ташкил этиши жаҳондаги энг яхши кўрсаткичлардан ҳисобланди. Сўнгги йилларда гендер тенглик соҳасида амалга оширилаётган ислоҳотлар ижобий баҳога лойиқдир.\nШу муносабат билан Дуарте Пачеко 2022 йил сентябрь ойида Ўзбекистонда бўлиб ўтадиган навбатдаги Жаҳон аёл-спикерларининг форуми юксак савияда ташкил этилишига ишонч билдирган. У 2022 йилда Ўзбекистонга ташриф буюриш ниятини изҳор этган.\nУчрашув якунида томонлар Ўзбекистон ва ПИ ўртасида ўзаро манфаатли соҳаларда ҳамкорликни янада мустаҳкамлаш юзасидан келишувга эришган.\nАввалроқ Сертификатланган дипломли бухгалтерлар халқаро ассоциацияси вакиллари Ўзбекистонга келиши хабар қилинганди.


ЎзА - Сирдарёда 500 киши ишли бўлди\nСирдарёда 500 киши ишли бўлди\nГулистон шаҳрида янгидан барпо этилган замонавий “Хумо” савдо мажмуасида 500 киши иш билан таъминланди.\nШу муносабат билан ташкил этилган тадбирда Сирдарё вилояти, Гулистон шаҳри ҳокимликлари, меҳнат фахрийлари, мутасадди ташкилотлар раҳбарлари, кенг жамоатчилик вакиллари иштирок этди.\nТадбирда вилоят ҳокими Ғофуржон Мирзаев, мамлакатимизда амалга оширилаётган ислоҳотлар барча соҳаларда ўзининг ёрқин самараларини бераётгани, ишбилармон, ёш мулкдор Дантес Устаджалиловнинг қатъий саъй-ҳаракати билан янги деҳқон бозори ёнида энг замонавий, муҳташам савдо маркази қурилиб, ишга туширилганини алоҳида таъкидлади.\nУшбу замонавий савдо мажмуасида харидорлар учун барча шароитлар яратилган. Дўконлар харидорлар дидига мос тарзда жиҳозланган. Эътиборли жиҳати шундаки, бу ерда 230 та савдо шохобчаси хизмат кўрсатмоқда. Мажмуада “Савдогарбанк”нинг Сирдарё вилояти филиали ҳам мижозларга хизмат кўрсатишни бошлади. Шунингдек, марказда 3 та банкомат ва инфокиоск ўрнатилган. “Ренесанс” микрокредит ташкилоти фаолияти ҳам йўлга қўйилган.\nМажмуанинг очилиш маросими улуғ шоир ва саркарда Заҳириддин Муҳаммад Бобур таваллуд топган кун шодиёнасига уланиб кетди. Гулистон шаҳридаги 8-умумий ўрта таълим мактаби ўқувчилари тадбирда Бобур қаламига мансуб ғазаллардан намуналар ўқиди. Хайрия концерти ҳам намойиш этилди.\nШу куни мажмуа тасарруфидаги тадбиркорлар ўртасида ютуқли лотерея ўйини ўтказилди. Ғолиблар қимматбаҳо совғалар ва 1 та «Спарк» русумли енгил автомашина билан тақдирланди.\n– Президентимизнинг хорижда фаолият кўрсатаётган асли ўзбекистонлик тадбиркорларни мамлакатимизга келиб, ишлашга даъват этганлиги, ишбилармонларни қўллаб-қувватлаётгани бизни чексиз қувонтирди, – дейди “Дантес Констракшин” фирмаси раҳбари Дантес Устаджалилов. – Амакиларим Рустам, Шавкат, отам Фарҳод Устаджалиловлар Гулистон шаҳрида туғилиб, вояга етган. Уларнинг ҳаммалари 11-умумтаълим мактабида таҳсил олган. Тақдир тақозоси билан улар Россия Федерациясида тадбиркорлик билан шуғулланмоқда. Сирдарёда катта ва улуғвор ишлар амалга оширилишига муносиб ҳисса қўшиш ниятида Гулистон шаҳрида биринчи бўлиб йирик савдо мажмуасини ишга туширдик. Келгусида бундай йирик лойиҳаларни амалга ошириш учун инвестиция киритишни режалаштирганмиз.\nЁш тадбиркор Гулистон шаҳрида амалга оширадиган навбатдаги лойиҳаси – 14 қаватли 4 юлдузли меҳмонхона қурилиш эканини таъкидлади.


Трамвай депосининг бино ва иншоотлари ким ошди савдосига қўйилди – Газета.uz\nТрамвай депосининг бино ва иншоотлари ким ошди савдосига қўйилди\n«Тошкент трамвайи»га тегишли бино ва иншоотлар аукцион савдоларига қўйилади.\n22 апрель 2016, 21:48 Жамият\n«Тошкент трамвайи» унитар корхонасига тегишли бино ва иншоотлар пойтахтда трамвай йўналишлари тўлиқ ёпилиши муносабати билан аукцион савдоларига қўйилади. Бу Вазирлар Маҳкамасининг 5 апрелда қабул қилинган «Тошкент шаҳрида транспорт инфратузилмасини янада такомиллаштириш чора-тадбирлари тўғрисида»ги Қарорида кўзда тутилган.\nУмумий майдони 24,3 га (бино ва иншоотлари майдони — 58,3 кв. м)ни эгаллаган объектлар рўйхати «Тошшахартрансхизмат» компанияси сайтида эълон қилинди. Унга 2- ва 3-депо, Шаҳар электр транспортига хизмат кўрсатиш хизматлари ҳамда 1- ва 2-йўллар хизматига тегишли бино ва иншоотлар киритилди.\nҲукумат ҳужжатида кўрсатилишича, савдолардан тушган маблағлар Ўзбекистон реконструкция ва тикланиш фондининг ўтган йили харид қилинган 400 дона Mercedes-Benz Conecto Low Floor автобуси учун жалб қилинган кредитларини қоплашга йўналтирилади.\n22 апрелдан шаҳарда ҳаракатда бўлган иккита трамвай йўналиши (9- ва 13-) фаолиятини тўхтатди. Қолган икки йўналиш (8- ва 17-)нинг қачон ёпилиши ҳозирча маълум эмас.\nҲукумат 2011-2012 йилларда Чехияда ишлаб чиқарилган 20 та Vario LF трамвай вагонини хорижга сотишни режалаштирган. Айни пайтда харидорлар қидирилмоқда.\n«Тошкент трамвайи» паркида жами бўлиб 87 та вагон мавжуд бўлиб, уларнинг 51 таси соз ҳолатда (март ойи сўнгидаги маълумот).\nШаҳарда ёпилган йўналишлардаги трамвай тармоқлари босқичма-босқич олиб ташланиб, йўлларнинг ўтиш қисми таъмирланмоқда ва кенгайтирилмоқда. Барча ишлар 1 сентябрь кунига якунланиши режалаштирилган.\n«Газета.uz» 3 870


Турғунбоев: «Сўнгги қарорим - «Навбаҳор»да қоламан» » Lochinlar.UZ\nLochinlar.UZ » Интервью » Турғунбоев: «Сўнгги қарорим - «Навбаҳор»да қоламан»\nТурғунбоев: «Сўнгги қарорим - «Навбаҳор»да қоламан»\nХабарингиз бор, «Навбаҳор» футболчиси Азизбек Турғунбоев «Пахтакор» жамоаси билан расман келишувга эришгани ҳақида маълумотлар тарқалди. Шу масалага ойдинлик киритиш мақсадида, Турғунбоев билан боғландик.\n- Бугун кўплаб сайтларда сизнинг «Пахтакор» билан келишувга эришганингиз ҳақида хабарлар тарқалиб кетди. Бу қанчалик хақиқат?\n- Тўғри, «Пахтакор» жамоаси билан музокаралар бўлмаган дея олмайман. Улар билан шартномалар масаласида гаплашганмиз. Аммо, менинг якуний қарорим «Навбаҳор»да қолиб, чемпионлик маррасини забт этиш. Мана шундай шароитларни яратиб бераётган раҳбарлар учун, мухлислар учун жамоада қолишга қарор қилдим.\n- Йўқ, (кулади) бундай нарса бўлмаган. Одамлар бунақа гапларни қаердан топишади ҳайронман. Мен ҳар доим ўз хоҳишим билан шартномага имзо чекганман. Бунга ҳеч қандай шубҳа бўлишини мумкин эмас.\n- Бу масалада муаммолар бўлмайди деб ўйлайман. «Навбаҳор» ПФК раҳбарияти масалани ҳал қилишини айтди. Фурсатдан фойдаланиб, «Пахтакор» жамоаси раҳбарияти мени тушунади деб умид қиламан. Менга эътибор қилиб жамоаларига таклиф қилганларида хурсандман ва раҳмат айтаман. Аммо, менинг юрагим «Навбаҳор»да. Наманганда футболнинг ашаддий, фидоий мухлислари жуда кўп. Жамоамизнинг шундай фидоий мухлислари учун, уларнинг ҳурмати учун, мен яна «Навбаҳор»да қоламан. Уларнинг менга бўлган ишончлари учун, қўллаб-қувватлаб турганликлари учун барчаларига раҳмат дейман.\n- «Навбаҳор» машғулотлари 5 январдан бошланади. Сиз бу вақтда терма жамоа билан Осиё Кубогида иштирок этасиз. Айтингчи, сиз машғулотларга қачондан қўшиласиз?\n- Мен мусобақадан қайтишимиз билан «Навбаҳор» сафига келиб қўшиламан. Ҳаттоки дам ҳам олмасдан жамоа билан бирга бўлмоқчиман. Мухлислардан сўрардимки, биз сафарга кетганимизда ортимиздан дуо қилиб туришса. Биз эса уларнинг юзларини ёруғ қилиб, ишончларини оқлашга ҳаракат қиламиз ва насиб қилса Осиё чемпиони бўлиб қайтамиз.\nФарҳод Умаралиев суҳбатлашдискачать dle 10.4фильмы бесплатно


Мерослар китоби - страница 5\nИккинчи ҳолат: Бобо ва ака-укалар билан бирга фарз улуш эгаси ҳам бўлиши\nФойда: Бобо учун фарздан ортиб қолган нарсанинг бор-йўқлиги эътибори билан тўртта ҳолат мавжуд:1-ҳолат\nОта бир бўлган ака-укалар ота-онаси бир ака-укалар билан бирга бирон нарса олишлари ҳам мумкинми?\n3) Зайдга тегишли мухтасар (қисқартма).\n3-ҳолат: Молнинг учдан бири тенг бўлишишдан кўра кўпроқ улуш бўлиши ва у фарз жиҳатидан мерос олиши. Бунинг зобити (қоидаси): улар унинг икки баробаридан кўпроқ бўлишлари. Бу ҳолатнинг сурати аввалги икки ҳолатнинг суратлари чеклангани каби чекланмайди. Унинг энг кам сурати бобо. Иккита ака-ука ва опа (сингил)дир ёки бобо ва бешта ака-укадир ёки бобо ва учта опа-сингилдир...\n^ Иккинчи ҳолат: Бобо ва ака-укалар билан бирга фарз улуш эгаси ҳам бўлиши:\nБобо учун бу пайтда еттита ҳолат мавжуддир. Улар қисқача қуйидагилар:\nТенг бўлишиш, (фарз эгасидан) қолганнинг учдан бири ва барча молнинг олтидан бири.\nТенг бўлишиш ва (фарз эгасидан) қолганнинг учдан бири баробар бўлиши, тенг бўлишиш ва барча молнинг олтидан бири баробар бўлиши.\n(Фарз эгасидан) қолганнинг учдан бири ва барча молнинг олтидан бири баробар бўлиши, тенг бўлишиш, барча молнинг олтидан бири ва қолган молнинг учдан бири баробар бўлиши. Бунинг тафсилоти қуйидагича:\n1-ҳолат: Тенг бўлишиш у учун қолган молнинг учдан биридан ва молнинг олтидан биридан кўра кўпроқ улуш бўлиши. Бунинг мисоли: эр, бобо ва ака (ука)дир. Бунда фарз мероснинг ярми миқдорида, ака-укалар эса унинг икки баробаридан камроқдир.\nБунда тенг бўлишиш тайин топишининг йўли (сабаби) шуки, эрнинг ярим улушидан қолган ярим улуш бобо ва ака (ука)га бўлади. Шубҳасиз, унинг ярми – яъни умумий мероснинг тўртдан бири – (фарз эгаси бўлмиш эрнинг ярим улушидан) қолган молнинг учдан биридан ва барча молнинг олтидан биридан кўп. Лекин, қолган мол бобо ва ака (ука) ўртасида тақсимланмайди. Масаланинг асли бўлган 2ни 2га кўпайтириб, 4 улуш қилинади, эрга 2х1=2, бобо ва ака (ука)га 2х1=2, яъни ҳар бирига бир улушдан.\nҚуйидаги суратда бўлади:\n2-ҳолат: (Фарз эгасидан) қолган молнинг учдан бири тенг бўлишишдан ва олтидан бирдан кўра яхшироқ улуш бўлиши. Бунга мисол, она, бобо ва бешта ака-ука. Бунда фарз ярим улушдан камроқ, ака-укалар эса унинг (яъни, бобонинг) икки баробаридан кўпроқ бўлади.\nБунда қолган молнинг учдан бири тайин топиши йўли шуки, онанинг олтидан бир улушидан қолган беш улуш бобога ва бешта ака-укага бўлади. Унинг учдан бири бир бутун учдан иккига (1⅔га) тенг. Шубҳасиз, бу тенг бўлишишдан ҳам, олтидан бирдан ҳам кўпроқдир. Лекин, қолган молнинг учдан бири саҳиҳ (яъни, тўппа-тўғри, қолдиқсиз) эмас. Шу боис учдан бирнинг махражи бўлган 3ни масаланинг асли бўлган 6га кўпайтириб, 18 қилинади. Бунинг аслидан онага 3х1=3 берилиб, қолган молнинг учдан бири, яъни 5 улуш бобога берилади ва қолган 10 улушни бешта ака-укага 2 улушдан бўлиб берилади.\nБу қуйидаги суратда бўлади:\n3-ҳолат: Молнинг олтидан бири у учун тенг бўлишишдан ва қолган молнинг учдан биридан яхшироқ улуш бўлиши. Бунга мисол, эр, она, бобо ва иккита ака-ука. Бунда фарз учдан икки улуш миқдорида, ака-укалар эса унинг мислидан битта ортиқ (аёл киши бўлса ҳам).\nБунда олтидан бир тайин топиши йўли шуки, эрнинг ярим меросга эга бўлишидан ва онанинг олтидан бир улушидан қолган икки улуш мол бобога ва ака-укага берилади. Шубҳасиз, олтидан бир қолган молнинг учдан биридан ва тенг бўлишишдан кўпроқдир. Лекин, бир улуш ака-укага бўлинмай қолади. Бунда уларнинг бошлари сони бўлган 2ни масаланинг асли бўлган 6га кўпайтириб, 12 қилинади. Эрга унинг аслидан 3х2=6 тегади. Онага унинг аслидан 1х2=2 тегади. Бобога унинг аслидан 1х2=2 тегади. Ака-укаларга унинг аслидан 1х2=2, яъни, ҳар бирига 1дан тегади.\n4-ҳолат: У учун тенг бўлишиш ва (фарз эгасидан) қолган молнинг учдан бири тенг бўлиши ва бу иккиси қолган молнинг олтидан биридан кўра яхшироқ улуш бўлиши. Бунга мисол, она, бобо ва иккита ака-ука. Бунда фарз яримдан кам бўлади, ака-укалар эса унинг икки баробарича бўлади.\nБунда тенг бўлишиш ва қолган молнинг учдан бири тенг бўлиши йўли шуки, онанинг олтидан биридан қолган беш улуш бобо ва ака-укаларга тегади. Қолган молнинг учдан бири бир бутун учдан иккига (1⅔га) тенг. Бу эса тенг бўлишиш билан баробар. Лекин, қолган молнинг учдан бири саҳиҳ (яъни, тўппа-тўғри, қолдиқсиз) эмас. Шу боис учдан бирнинг махражи бўлган 3ни масаланинг асли бўлган 6га кўпайтириб, 18 қилинади. Онага унинг аслидан 1х3=3 тегиб, 15 ортиб қолади. Бобога тенг бўлишиш йўли билан ёки қолган молнинг учдан бири бўлгани учун 5 тегади, ака-укага 10, яъни ҳар бирига 5дан тегади.\n5-ҳолат: У учун тенг бўлишиш ва молнинг олтидан бири тенг бўлиши ва бу иккиси у учун қолган молнинг учдан биридан кўра яхшироқ улуш бўлиши. Бунга мисол, эр, буви, бобо ва ака (ука)дир. Бунда фарз учдан икки миқдорида бўлади, ака-укалардан мавжуд бўлгани эса унинг мислича бўлади.\nТенг бўлишиш ва олтидан бирнинг тенг бўлиши йўли шуки, эрнинг ярим меросга эга бўлишидан ва бувининг олтидан биридан қолган икки улушни бобо ва ака (ука)га тақсимланади. Бобога тенг бўлишиш йўли билан ёки олтидан бир бўлгани учун бир улуш, ака (ука)га бир улуш тегади.\n6-ҳолат: У учун молнинг олтидан бири ва қолган молнинг учдан бири тенг бўлиши. Бунга мисол, эр, бобо ва учта ака-укадир. Бунда фарз ярим миқдорича, ака-укалар эса унинг икки баробаридан кўпроқдир.\nОлтидан бир билан қолган молнинг учдан бири тенг бўлиши йўли шуки, эрнинг ярим меросига эга бўлганидан кейин қолган ярим мерос бобога ва учта ака-укага тегади. Олтидан бир қолган молнинг учдан бирича миқдордадир. Лекин, қолган молнинг учдан бири бўлишга яроқли эмас. Шу боис учдан бирнинг махражи бўлган 3ни масаланинг асли бўлган 2га кўпайтириб, 6 қилинади. Унинг аслидан эрга 1х3=3 тегиб, 3 ортиб қолади. Ундан бобога 1 тегади, у қолган молнинг учдан биридир ва барча молнинг олтидан бирига тенгдир. Ака-укаларга 2 тегади, улар уч нафар, икки қолдиқсиз бўлинмайди, шу боис 6ни ака-укаларнинг сони бўлган 3га кўпайтириб, 18 қилинади. Ундан эрга 3х3=9 тегади, бобога 1х3=3 тегади, ака-укаларга 2х3=6, яъни ҳар бирига 2дан тегади.\n2х3 6х3 18\n7-ҳолат: У учун учта иш, яъни, тенг бўлишиш, қолган молнинг учдан бири ва молнинг олтидан бири баробар бўлиши. Бунга мисол, эр, бобо ва икки ака-укадир. Бунда фарз ярим мерос миқдорида бўлади ва ака-укалар унинг икки баробарича бўладилар.\nУчала ишнинг баробар бўлиши йўли шуки, эрнинг ярим меросга эга бўлганидан кейин қолган иккинчи ярим мерос бобога ва икки ака-укага бўлади. Бунда қолган молнинг учдан бири, тенг бўлишиш ва молнинг олтидан бири баробардир. Лекин, қолган молнинг учдан бири саҳиҳ (тақсимлашга яроқли) эмас. Шу боис учдан бирнинг махражи бўлган 3ни масаланинг асли бўлган 2га кўпайтириб, 6 қилинади. Унинг аслидан эрга 1х3=3 тегиб, 3 ортиб қолади. Ҳар қандай ҳолатда ҳам бобога ундан 1 тегади ва ака-укаларга 2 қолади, яъни, ҳар бирига 1дан тегади.\n^ Фойда: Бобо учун фарздан ортиб қолган нарсанинг бор-йўқлиги эътибори билан тўртта ҳолат мавжуд:\n1-ҳолат: Фарздан олтидан бирдан кўра кўпроқ нарса ортиб қолиши. Бунда бобо учун учта ишнинг – тенг бўлишиш, қолган молнинг учдан бири ва молнинг олтидан биридан энг яхши деб кўрилгани бўлади.\n2-ҳолат: Олтидан бир миқдорида қолиши, бу бобо учун фарз улушдир.\n3-ҳолат: Олтидан бирдан камроқ қолиши. Бунда бобо учун тўла олтидан бир билан авл қилинади.\n4-ҳолат: Фарзлар барча молни қамраб олгани туфайли ҳеч нарса ортиб қолмаслиги. Бунда бобо учун олтидан бир билан авл қилинади.\nМазкур уч ҳолатда ака-укалар соқит бўлади, магар опа «Акдарийя»да соқит бўлмайди, бу ҳақда қуйида келади.\nФойда: Баъзи ҳолатларда бобога қолган молнинг учдан бири берилади. Умарга тегишли икки масалада буни онага қиёсан қилинади. Чунки, ҳар иккиси учун ҳам вилодат (оталик ё оналик ҳолати) мавжуд. Агар фарз эгаси бўлмаса, у молнинг учдан бирини олади. Агар фарз эгаси ўз фарзини олса, бобо қолган молнинг учдан бирини олади. Қолгани эса ака-укаларга бўлади. Бобога учдан бир комил берилмайди, чунки ака-укаларга зарар етказиш бўлади. Унга олтидан бир берилиши сабаби шуки, бундан кўра кучлироқ бўлган бола билан бирга бўлганда ҳам ундан олтидан бир улуши камаймас эди, бошқалар билан албатта камаймасликка лойиқроқдир.\n^ Муъодда (саноқни кўпайтириш) ҳақидаги боб\nЮқорида бобо билан ака-укалар ҳақида ўтган баҳс бобо билан икки гуруҳдан фақат бири, яъни ё туғишган ака-укалар ё эса ота томондан бўлган ака-укалар бирга бўлган ҳолатга тааллуқли эди. Аммо, агар бобо билан ҳар иккала гуруҳ бирга бўлса, яъни, ҳам туғишган ака-укалар, ҳам ота бир ака-укалар бўлсалар, у ҳолда туғишган ака-укалар агар керак бўлса, бобога қарши ота бир ака-укалар билан саноқларини кўпайтирадилар. Бобо ўз улушини олгач, туғишган ака-укалар ота бир ака-укаларга қайтиб, уларнинг қўлларидаги нарсани ҳам олиб қўядилар. Агар бир донагина туғишган сингил мавжуд бўлса, у ўзининг тўла фарзини олади. Қолгани отанинг фарзандига бўлади.\nШақиқ (яъни, туғишган, ота-онаси бир) фарзанд отанинг фарзандини бобога қарши саноқда ўзига қўшади. Чунки, улар ота томонидан ака-укаликда бир хиллар, туғишган фарзандда она томони бобо билан ҳажб қилинган (тўсилган). Демак, отанинг фарзанди мерос тақсимини ҳисоблашда бобога қарши унинг ёнига киради ва у борлиги сабабли бобонинг улуши тенг бўлишишдан учдан бирга ё қолган молнинг учдан бирига ё қолган молнинг олтидан бирига тушиб қолади.\nОта-онаси бир болалар отанинг болаларини бобога қарши ўзлари билан бирга санайдилар. Улар бобога айтишади: «Сизга нисбатан биз ҳам, улар ҳам бир хил ўриндамиз. Демак, улар тақсимотда бизнинг ёнимизга киришади ва улар борлиги туфайли сизнинг улушингиз камаяди». Сўнг отанинг болаларига айтишади: «Сизлар биз бўлганда мерос ололмайсизлар, биз сизларни фақат бобони тўсиш учунгина ёнимизга қўшдик. Энди худди бобо бўлмаганидек, сизларга хос улушни ҳам биз оламиз».\nМуъодда қачон қилинади?\nМуъодда (саноқни кўпайтириш) ота-онаси бир фарзандлар бобонинг икки баробаридан кам бўлган ва фарздан қолган нарса тўртдан бирдан кўпроқ бўлгандагина бўлади. Аммо, улар бобонинг икки баробарича ва унда кўпроқ бўлсалар, муъоддага ҳожат қолмайди.\n^ Муъодданинг суратлари:\nМуъодданинг 68 хил сурати бор. Уни бу ададга чеклаш йўли шуки, муъодда масалаларида шақиқлар (туғишган ака-укалар бобонинг) икки баробаридан камроқ бўлишлари зарур. Икки баробардан кам бўлганда 5та суратга чекланади. Улар: бобо ва битта шақиқа (яъни ота-онаси бир бўлган бир қиз), бобо ва икки шақиқа, бобо ва учта шақиқа, бобо ва битта шақиқ (яъни, ота-онаси бир бўлган бир ўғил), бобо ва бир шақиқ ва бир шақиқа. Бу беш суратда зикр қилинганлар билан бирга мислайнни (икки баробарликни) ёки ундан камини такмил қиладиган (тўлдирадиган)лар бўлади.\nШақиқа билан 5та сурат мавжуд: шақиқа ва ота бир бўлган ака, шақиқа ва ота бир бўлган икки опа (сингил), шақиқа ва ота бир бўлган учта опа (сингил), шақиқа ва ота бир бўлган бир ака (ука), шақиқа ва ота бир бўлган бир ака ва бир сингил.\nИккита шақиқа билан 3та сурат мавжуд: 2 шақиқа ва ота бир ё опа (сингил), 2 шақиқа ва ота бир 2 опа-сингил, 2 шақиқа ва ота бир 1 ака (ука).\nШақиқ билан 3та сурат мавжуд: шақиқ ва ота бир 1та опа (сингил), шақиқ ва ота бир 2та опа (сингил), шақиқ ва ота бир 1та ака (ука).\nУчта шақиқа билан 1та сурат мавжуд: 3та шақиқа ва ота бир 1та опа (сингил).\nШақиқ ака (ука) ва шақиқа (опа) сингил билан 1та сурат мавжуд: шақиқ, шақиқа ва ота бир бўлган 1 опа (сингил).\nЖами 13та суратдан иборат бўлди. Сўнг икки ҳолатдан биридан холи бўлмайди. Яъни, улар билан бирга фарз эгаси ҳам бўлмайди ёки бўлади. Иккинчи ҳолатда фарз ё тўртдан бир, ё олтидан бир, ё тўртдан бир ва олтидан бир, ё ярим бўлади. Бу 5 суратни 13та суратга кўпайтирилса, 65та сурат ҳосил бўлади.\nОлтмиш олтинчи сурат: бобо ва ака-укалар билан бирга ярим ва олтидан бир эгаси бўлади, қиз, ўғилнинг қизи, бобо, шақиқа опа (сингил) ва ота бир опа (сингил) каби.\nОлтмиш еттинчи сурат: улар билан бирга учдан икки эгалари бўлади, икки қиз, бобо ва ота томондан бўлган опа (сингил) каби.\nОлтмиш саккизинчи сурат: улар билан бирга ярим ва саккиздан бир эгалари бўлади, қиз, хотин, бобо, шақиқа, ота томондан бўлган опа (сингил) каби.\n^ Ота бир бўлган ака-укалар ота-онаси бир ака-укалар билан бирга бирон нарса олишлари ҳам мумкинми?\nАгар шақиқлар (туғишган ака-укалар) ичида бир эркак бўлса, ёки икки ва ундан ортиқ шақиқа бўлса, уларга меросдан бирон нарса тегмайди. Агар битта шақиқа бўлса, унга то тўла ярим улушгача бўлади, бирон нарса ортиб қолса, отанинг фарзандига бўлади.\nОтанинг фарзандига бирон нарса қоладиган суратлардан бири Зайдга тегишли тўрт масаладир. Зайд розияллоҳу анҳу шундай ҳукм қилганлари учун у кишига нисбатан шундай ном берилган. Улар қуйидагилар:\n1) Ўнлик. Улар бобо, шақиқа ва ота томондан бўлган ака (ука)дир. Унинг асли бошлар сони бўлган бешдир, аммо уни ўнга айлантириб тақсимлангани учун ўнлик деб аталди.\nУни ўнтага айлантириб тақсимланиш йўли қуйидагича: шақиқага (яъни туғишган опага) ярим мерос тегиши керак, бешнинг ярми бутун (қолдиқсиз) эмас, шунинг учун яримнинг махражи бўлган иккини масаланинг асли бўлган бешга кўпайтириб, ўн қилинади. Бобога унинг бешдан иккиси – тўрт тегади. Опа (сингил)га унинг ярми – беш тегади. Ота бир бўлган ака (ука)га бир қолади.\nУнинг сурати қуйидагича бўлади:\nота бир ака\n^ 2) Йигирмалик. Йигирмага айлантириб, тақсим қилингани учун шундай аталди. Улар бобо, шақиқа ва ота бир бўлган икки опа (сингил)дир. Унинг асли худди юқоридаги каби бошлар сони бўлган бешдир. Бобога ундан тенг бўлишиш йўли билан икки улуш тегади. Шақиқага ярим мерос тегади. Бешнинг ярми бутун (қолдиқсиз) эмас, шунинг учун яримнинг махражи бўлган иккини масаланинг асли бўлган бешга кўпайтириб, ўн қилинади. Бобога унинг аслидан 2х2=4 тегади. Опа (сингил)га ярим мерос – 5 тегади. Ота томондан бўлган икки опа-сингилга 1 қолади. Буни уларга бўлиш учун уларнинг бошлари сони 2ни масаланинг ечими бўлган 10га кўпайтирамиз, 20 бўлади. Демак, бу ҳисоб бўйича бобога 4х2=8, шақиқага 5х2=10, ота томондан бўлган икки опа-сингилга 2, яъни ҳар бирига 1дан тегади.\n5х2 10х2 20\nота бир 2 опа-сингил\nМана бундай деб айтишингиз ҳам мумкин: асли 5, ундан бобога тенг бўлишиш йўли билан 2, шақиқага ярми, яъни 2,5 тегиб, ота бир бўлган икки опа-сингилга 0,5 улуш, ҳар бирига чоракта (0,25) қолди. Чоракнинг махражи бўлган 4ни масаланинг асли бўлган 5га кўпайтириб, 20 қиламиз. Унинг аслидан бобога 2х4=8, шақиқага ярим, яъни 10, ота томондан бўлган икки опа-сингилга 2, яъни ҳар бирига 1дан тегади.\n^ 3) Зайдга тегишли мухтасар (қисқартма). Улар она, бобо, шақиқа ва ота томондан бўлган ака ва опадир. Бундай деб номланишига сабаб, унинг ечими тақсим эътибори билан 108 бўлиб, уни қисқартириб, 54га айлантириб ечиш ҳам мумкин. Унинг асли олти бўлиб, онага олтидан бир тегиб, ортиб қолган беш улушни бобога ва ака-укаларга тенг бўлишилади. Уларнинг бошлари сони бўлган 6ни масаланинг асли бўлган 6га кўпайтирамиз, 36 бўлади. Унинг аслидан онага 1х6=6 тегади. Қолгани 5х6=30 бўлиб, ундан бобога тенг бўлишиш йўли билан 10 тегади, 20 қолди. Шақиқага молнинг ярми, яъни 18 тегади. Ота томондан бўлган ака ва опага 2 қолди. Уларнинг бошлари учта, тугал бўлинмайди. Шунинг учун (уларнинг бошлари сони) 3ни 36га кўпайтирамиз, 108 бўлади. Бундан онага 6х3=18 тегади. Бобога 10х3=30 тегади. Шақиқага 18х3=54 тегади. Ота бир бўлган ака ва опага 2х3=6, яъни акага 4, опага 2 тегади. Кейин қарасак, сонлар ва масаланинг ечимини унинг ярмига туширса ҳам бўлишини кўрамиз. Масалани унинг ярмига, яъни 54га туширамиз. Шақиқанинг улуши ярмига, яъни 27га қайтади, бобонинг улуши 15га, ота бир аканинг улуши 2га, ота бир бўлган опанинг улуши 1га қайтади.\nУнинг сурати қуйидагича:\n6х6 36х3 108 54


Хатолардан хулоса чиқармадик ёхуд икки термани бир вақтда бошқариш тўғрими? » Скачать музыку бесплатно новинки музыки 2016-2017\nХатолардан хулоса чиқармадик ёхуд икки термани бир вақтда бошқариш тўғрими?\nКомментариев: 0 Просмотров: 254 Дата: 17-01-2016, 09:42 Қатар пойтахти Доха шаҳрида давом этаётган Осиё чемпионати “С” гуруҳи 2-турида Ўзбекистон олимпия терма жамоаси ироқлик тенгдошлари билан ўзаро баҳс олиб борди. Афсуски, Жанубий Корея термасига мағлуб бўлганимиздан сўнг, Ироққа ҳам имкониятни бой бердик. Рио-де-Жайенрода ўтадиган Олимпия ўйинлари аввалгилари сингари биз учун яна армон бўлиб қолади.Мусобақа аввалида Самвел Бабаян шогирдлари олдига Рио-де-Жанейро шаҳрида бўлиб ўтадиган ёзги Олимпия ўйинларига йўлланмани қўлга киритиш вазифаси қўйилганди. Аммо, ОТЖ олдига қўйилган мақсадни уддалай олмади.Шу кунга қадар Олимпия ўйинларининг футбол бўйича мусобақаларига чиқиш учун терма жамоамизнинг барча уринишлари муваффақиятсиз якунланган эди. Бу сафар ҳам мазкур “қора анъана” давом этадиган бўлди.Энг қизиғи, ҳар сафар Олимпия ўйинлари йўлланмаси учун курашда ОТЖга Миллий терма жамоанинг бош мураббийлари тайинланган эди. Икки қайиқни бир вақтда бошқармоқчи бўлган мураббийлар эса ҳар сафар денгиз тубига "ғарқ бўлишган". Афсуски, Самвел Бабаян ҳам икки қайиқдан бирини денгиз сатҳида сақлаб қола олмади.Келинг ўтмишга бир назар солиб, қўлдан бой берилган Олимпия ўйинлари йўлланмаларига назар ташласак.1996 йил, АтлантаЎша пайтлардаги Миллий терма жамоамиз бош мураббийи Александр Иванков олимпия терма жамоасини ҳам ўз бошқарувига олди. 1995 йили бўлган саралаш баҳсларида Олимпия ўйинлари йўлланмаси қўлдан бой берилди.2000 йил, СиднейМазкур Олимпия ўйинлари “чиптаси” учун жамоани Виктор Борисов тайёрлаганди. 1999 йилги баҳсларда муваффақиятсизликка учраган Борисов ҳам бу вақтда икки кемани бошқарган эди.2004 йил, АфинаТўрт йилдан сўнг Борисов ҳамон жамоани бошқараётганди. Ўшанда ҳам мутахассис бир вақтнинг ўзида Миллий терма жамоа билан бирга эди. Аввалги муваффақиятсизликдан хулоса чиқармаган Борисов яна Олимпиада йўлланмасини қўлдан бой берди.2008 йил, ПекинМазкур Олимпия ўйинларида ҳам бизга иштирок этиш насиб этмади. Жамоани Рауф Инилеев саралаш баҳсларида бошқарди. Тажрибали мутахассис бир вақтнинг ўзида Миллий терма жамоани ҳам бошқариб бораётган эди. Тўртинчи марта Олимпия ўйинлари йўлланмаси кўкка совурилди.2012 йил, ЛондонВадим Абрамов ҳам икки термани бир вақтда бошқарган вақтлар эди. Афсуски, Абрамов ҳам кўпчилик ишончини оқлай олмади. Қўлдан бой берилган Олимпия ўйинлари йўлланмасини бугун алам билан эсга оламиз.2016 йил, Рио-де-ЖанейроАввалига Миллий терма жамоани қабул қилиб олган Самвел Бабаян ЖЧ-2018 турнирига саралаш баҳслариида барқарор ўйинлари билан кўпчиликнинг назарига тушиб қолди. Шундан сўнг, унга ОТЖ топширилди. Бироқ, аввалги хатолардан хулоса чиқарилмади ва биз яна Олимпия ўйинларидан қуруқ қолдик.Биз Осиё чемпионати олдидан терма жамоамизга катта баҳо бергандик. Чемпионликни кутган термамиз якунда хатто гуруҳдан ҳам чиқа олмади. Нега бугун мағлуб бўлдик? Нима сабабли ҳимояда бундай қўпол хатоларга йўл қўйилди? Таркибдаги футболчиларнинг деярли барчаси ўз жамоаларида асосий таркиб ўйинчилари саналади. Терма жамоа мураббйилари ўйинчларни учрашувга тайёрлай олишмадимикан? Кўпчилик ишқибозлар бу жамоани ўзбек футболи тарихидаги энг кучли олимпия терма жамоаси дея ҳисоблаётган эди. Лекин қайд этилган натижа сиз-у бизни қувонтирмади.Жавобсиз қолаётган саволлар жуда кўп. Афсуски, бу сафар ҳам Олимпия ўйинларини шунчаки телевизор орқали кузатамиз. Зоҳид Акрамов


Тоқаев норозилик ҳолатлари учун жавобгарларни эълон қилди | Azon.uz - Ахборот-таҳлилий портал\nТоқаев норозилик ҳолатлари учун жавобгарларни эълон қилди\n4262 11:03 05.01.2022\nҚозоғистон Президенти Қосим-Жомарт Тоқаев мамлакатдаги ижтимоий-иқтисодий вазиятга бағишланган йиғилиш ўтказди, унда суюлтирилган газ нархининг ошиши муносабати билан норозилик вазиятининг юзага келишига йўл қўйган масъуллар номини айтди, деб ёзади Zakon.kz нашри.\nҚосим-Жомарт Токаев мамлакатдаги ривожланаётган мураккаб ижтимоий-сиёсий ва ижтимоий-иқтисодий вазият ҳақида гапирар экан, ҳолат учун ҳукумат, Энергетика вазирлиги, шунингдек, «Казмунайгаз» ва «Қазақгаз» компанияларининг айбдор эканлигини айтди, дейилади хабарда.\nДавлат раҳбари фавқулодда ҳолат жорий этилганидан кейин Олмаота ва Манғистау вилоятидаги вазият босқичма-босқич барқарорлашаётганини таъкидлаган. Вазиятни барқарорлаштириш бўйича барча ваколатлар берилгани, асосий вазифа Ички ишлар вазирлиги, СОБР ва Миллий гвардия зиммасига юкланганини, улар ўз вазифаларини муваффақиятли бажараётганини таъкидлаган.\nАввалроқ давлат раҳбари ҳукумат истеъфосини қабул қилган эди. Алихон Смаилов вақтинча бош вазир лавозимини бажаради.\nҲозирги пайтда Олмаота вилояти ҳокимияти маъмурияти хавфсизлик кучлари томонидан ўраб олиниб, зирҳли техника воситаларидан тўсиқлар ўрнатилган.\nНурсултон шаҳрида нисбатан тинчлик ҳукм сурмоқда. Шаҳарда полиция ва бошқа ҳуқуқ-тартибот кучлари патруллик қилмоқда.\nСОБР гвардия Қозоғистон Президент Қосим Жомарт Тўқаев Олмаота Нурсултон


Қашқадарёда мудҳиш ЙТҲ содир бўлди. Қурбонлар бор - Халқ сўзи\n12:41 04 Апрель 2020 Жамият\nҚашқадарёда муҳиш йўл транспорт ҳодисаси рўй берди. Бу ҳақда Ўзбекистон Республикаси ИИВ ҳузуридаги Тергов департаменти хабар бермоқда.\nМаълум қилинишича, 2020 йилнинг 04 апрель куни соат 00:50 да ҳайдовчи 28 ёшли Ф.Ш., “Spark” русумли автомашинасини Муборак тумани Сариқ қишлоғидан ўтувчи “4П-96” автомобиль йўлида бошқарувни йўқотган. Сўнг қарама-қарши йўналишга чиқиб кетиб, шу йўналишда ҳаракатланиб келаётган 24 ёшли Ф.Х., бошқарувидаги “Зил-130” русумли юк автомашинаси билан тўқнашув содир қилган.\nНатижада “Spark” автомашинаси ёниб кетиб, ҳайдовчи Ф.Ш. ва унинг йўловчилари, 27 ёшли Б.Д. ва 26 ёшли А.М., лар ҳодиса жойда вафот этганлар.\nМазкур ҳолат юзасидан Муборак тумани ИИБ ҳузуридаги Тергов бўлинмаси томонидан Ўзбекистон Республикаси Жиноят кодексининг 266-моддаси 3-қисми “а” банди (одамлар ўлимига олиб келган транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилган. Ҳозирда дастлабки тергов ҳаракатлари олиб борилмоқда.\nЎзбекистонда валюта айрибошлаш, прописка, пенсия ва нафақаларни нақд пулда олишга оид мурожаатлар бутунлай тўхтаган — видеоселектор\nШавкат Мирзиёев ва Режеп Таййип Эрдоған телефон орқали мулоқот қилди\n100 нафар эксперт Президент Шавкат Мирзиёевнинг 15 та муҳим ислоҳотини аниқлаб берди


«ESTE» АДВОКАТЛИК ФИРМАСИ – ҲУҚУҚ ОЛАМИДА КОМПАСИНГИЗ\nҲУҚУҚИЙ ҲУЖЖАТЛАР НАМУНАЛАРИ\nСУДЛАР ТЎҒРИСИДА МАЪЛУМОТЛАР\nФуқаролик ишлари бўйича вилоят бўғини судлари (uz) Юклаш Сайтда ўқиш\nФуқаролик ишлари бўйича туман бўғини судлари (uz) Юклаш Сайтда ўқиш\nФуқаролик ишлари бўйича судлар юрисдикциясининг ҳудудлари (uz) Юклаш Сайтда ўқиш\nЖиноят ишлари бўйича вилоят бўғини судлари (uz) Юклаш Сайтда ўқиш\nЖиноят ишлари бўйича туман бўғини судлари (uz) Юклаш Сайтда ўқиш\nВилоят бўғини маъмурий судлари (uz) Юклаш Сайтда ўқиш\nТуман бўғини маъмурий судлари (uz) Юклаш Сайтда ўқиш\nВилоят бўғини иқтисодий судлари (uz) Юклаш Сайтда ўқиш\nТуман бўғини иқтисодий судлари (uz) Юклаш Сайтда ўқиш\nИқтисодий судлар юрисдикциясининг ҳудудлари (uz) Юклаш Сайтда ўқиш\nАдвокат хизматлари қиймати\nКўпчиликни адвокат хизматларининг қиймати қизиқтиради. Бу саволга аниқ бир жавоб йўқ. Адвокатга тўланадиган ҳақ миқдори қонун ҳужжатларида кўрсатилмаган, у тарафларнинг келишувига кўра белгиланади. Бироқ, бу борада муайян амалиёт шаклланган – адвокатга иш ҳақи ишнинг таснифи ва мураккаблигидан келиб чиққан ҳолда тўланади. Одатда иқтисодий ва жиноий ишлар бўйича кўрсатиладиган юридик ёрдам учун кўпроқ пул тўланади, маъмурий ва фуқаролик ишлари бўйича эса камроқ.\n«Яхши адвокат» ким?\nУ ёки бу адвокатлик фирмаси ёки муайян адвокат билан шартнома тузишдан олдин қуйидагиларга эътибор қаратиш мақсадга мувофиқ. Яхши адвокат иш вақтида расмий услубда кийинади ва тартиблилиги билан ажралиб туради. Мутахассис малакали ва виждонли бўлса биринчи учрашувдан бошлаб иш билан чуқур танишишга ҳаракат қилади, диққат билан тинглайди ва аниқлаштирувчи саволларни беради. Яхши адвокат ишнинг ижобий якунланишига ҳеч қачон кафолат бермайди, у фақатгина зарур натижага эришиш имкониятларини баҳолайди.\nБепул ҳуқуқий маслаҳат қаердан олса бўлади?\nСаволингизни сайтимизнинг "Фойдали" бўлимида ёзма равишда баён қилган ҳолда адвокатларимизнинг бепул ҳуқуқий маслаҳатини олишингиз мумкин.\nҚандай қилиб «ESTE» аъзоси бўлиш мумкин?\n«ESTE» адвокатлик фирмаси ўз олдига энг етук кадрларни адвокатура соҳасига жалб қилиш ва тарбиялаш мақсадини қўйган. Биз адвокат, адвокат ёрдамчиси ёки адвокат стажери ўринларини ёҳуд стажировка дастурини таклиф қилишимиз мумкин. Агар Сиз ўз кучингизга ишонсангиз, илтимос, ўз резюмеингизни бизга юборинг ва мутахассисларимиз Сиз билан боғланади.\nСиз "ESTE" адвокатлик фирмасининг бепул юридик маслаҳатини онлайн тартибда олишингиз мумкин.\nМазкур шаклни тўлдиринг ва қисқа вақтда мутахассисларимиз ўз тавсияларини беради.


Луз Катарин де Жорж - мустақил мусиқашунос, қўшиқчи, мусиқачи, хореограф ва тадқиқотчи. Унинг санъатга бўлган қизиқиши ёшлик чоғларидан бошланган, шунга қарамасдан бугунги кунгача учта албомини мухлислар эътиборига ҳавола қилган.\nЛузнинг " Eros y Tantos, Las Flores Buenas..." номли иккинчи албоми “Latin Grammy Awards 2012” танловида "Энг яхши янги санъаткор" ва "Энг яхши фолклор албоми" йўналишларида ғолиб бўлган.\nУ Перу мусиқасининг энг кўзга кўринган намояндалари Перулик қора танлилар мусиқасининг афсонаси ва жанубий америкалик буюк гитара ижрочиларидан бири марҳум Маэстро Феликс Касаверде билан фаолият юритган.\nСанъаткор ҳозирда ўн йиллик изланишлари натижаси бўлган навбатдаги албомини сотувга чиқариш арафасида турибди. Ушбу тадқиқотлар Испан мустамлакаси даври яъни, ўн олтинчи асрдан ҳозирги кунгача бўлган вақт мобайнида Араб Андалусиясининг янги дунёга, шунингдек, Лотин Америкасининг машҳур мусиқасига таъсири устида олиб борилган.\nШунингдек, Луз перу “décimas”си ва “octosyllables”ларидаги шеърий вазнларни ва Умар Ҳайёмнинг "Рубоиёт" асаридаги “quatrains”лар билан алоқасини ўрганган.